EXPRES VESTI - Tviter: Srbija tražila podatke o tri korisnika\nTviter: Srbija tražila podatke o tri korisnika\tAutor: expres 12 | 08 | 2015\tDržavni organi Srbije tri puta su tražili informacije o korisnicima od kompanije Tviter u periodu od 1. januara do 30. juna, navodi se u izveštaju Tvitera.\nKako je navedeno, Tviter je pozitivno odgovorio na jedan od ta tri zahteva, dok dva puta nije ustupio tražene podatke srpskim državnim organima.\nOvo je prvi put da se Srbija nalazi u šestomesečnom izveštaju o transparentnosti Tvitera, jer od 2012. godine do 2015. nije nijednom zatražila podatke o korisničkim nalozima od Tvitera.\n"Novajlije" na listi su i Kipar, Dominikanska Republika i Poljska, a zahtevi su u prethodne tri godine stizali iz ukupno 62 zemlje.\nZahtevi za informacijama državnih organa iz celog sveta Tviteru i Fejsbuku uglavnom stižu u sklopu istraga o krivičnim delima.\nZanimljivo, Srbija je prva zemlja iz bivše Jugoslavije koja je uputila ovakav zahtev Tviteru od nastanka "Izveštaja o transparentnosti", a iz neposrednog okruženja su to još od 2012. radile Bugarska i Albanija.\nNajviše zahteva, očekivano, stiglo je iz SAD - ukupno 2436 zahteva, a zatim iz Japana (425) i Turske (412).\nŠto se Fejsbuka tiče, ta kompanija još nije objavila svoj prvi šestomesečni izveštaj za 2015. godinu, a Srbija je od 1. jula 2014. do kraja decembra 2014. poslala Fejsbuku 15 zahteva u kojima se spominje ukupno 25 korisničkih naloga, a odgovoreno je "u nekoj meri" na 66 odsto zahteva.\nINFORMACIJU MOŽETE VIDETI OVDE: Podeli vest sa prijateljima:\n« Budva: Uleteo "poršeom" među pešake, petoro turista povređno\tAFP prenosi: Pogubljen Tomislav Salopek »


Kao prestonica naše države, Beograd ima mnogo toga da ponudi – kako svojim stanovnicima, tako i turistima. Događaji i manifestacije su brojni, a među njima tu su i veliki događaji u svetu mode.\nUkoliko ste ljubitelj mode, ovi događaji su vam sigurno vrlo dobro poznati. Međutim, ako nikada niste prisustvovali ni jednoj modnoj reviji u nastavku teksta saznajte zašto bi svaki zaljubljenik u modu trebalo da ih poseti bar jednom u životu.\nUkoliko ste pak novi entuzijasta koji je tek počeo da se zanim za svet mode, u nastavku teksta moći ćete da otkrijete koji su to najveći modni događaji u Beogradu koji su definitivno vredni vašeg vremena.\nBelgrade Fashion Week – po uzoru na svetske nedelje mode\nKako bi jedan brend učestvovao u prestižnim modnim događajima, on pre svega mora biti brend u korak sa modnim trendovima. Upravo takvi brendovi pojavljuju se svake godine nа Beogradskoj nedelji mode.\nBeogradska nedelja mode osnovana je 1996. godine od strane Nenada Radujevića, direktora i osnivača poznatog modnog studia Click, i bila je prva nedelja mode u celoj istočnoj Evropi. Nastala je po uzoru na slične modne događaje u inostranstvu, poput dobro poznate Milanske, Pariske i Njujorške nedelje mode.\nBeogradsku nedelju mode od njenih početaka pa sve do danas organizuje poznati modni studio Click. Ona se održava dva puta godišnje, na proleće i na jesen, prateći prolećnu i jesenju modnu sezonu.\nUkoliko vas zanima moda, pratite najnovije modne trendove ili ste pak modni dizajner koji je na putu da nađe svoje mesto u ovoj branši, beogradski Fashion Week je definitivno vredan vašeg vremena.\nNa ovom događaju okupljaju se sva značajna imena modne industrije – poznati i uspešni srpski dizajneri i modne kompanije kao što su Mona, Martini Vesto, P.S. Fashion i Extreme Intimo, kao i međunarodni modni dizajneri i strani brendovi koji su stekli popularnost na domaćem tržištu.\nBeogradska nedelja mode prostor takođe daje i mladim dizajnerima koji još uvek nisu uspeli da se probiju na tržištu, a čiji rad zavređuje pažnju javnosti. Stoga, na Beogradskoj nedelji mode se svake godine mogu videti i radovi talentovanih mladih modnih dizajnera, kao i studenata modnog dizajna.\nOve godine, od 20. do 29. novembra održava se 49. Beogradska nedelja mode pod nazivom Perwoll Fashion Week. Beogradska nedelja mode biće održana u Muzeju grada Beograda, kao i velikim beogradskim tržnim centrima poput Ušća i BEO šoping centra.\nFashion Selection – najveći modni događaj u jugoistočnoj Evropi\nJoš jedan veliki modni događaj srpske modne scene svakako jeste Fashion Selection. Ovaj modni događaj organizuje modna agencija Select već skoro 20 godina – tačnije, od 2002. godine.\nModna agencija Select jedna je od vodećih profesionalnih modnih agencija u Srbiji, sa preko 2800 organizovanih modnih revija, a Fashion Selection je jedan od najvećih modnih događaja u jugoistočnoj Evropi.\nFashion Selection održava se u novembru svake godine u Belexpocentru. Ovaj modni događaj okuplja renomirane modne dizajnere srpske modne scene, ali kao i prethodni, prostora ostavlja i za mlade talente.\nSvake godine na ovom modnom događaju priliku da pokažu svoje ideje i kreacije imaju i mladi dizajneri koji žele da se probiju u svet mode. Pa tako, modna agencija Selection organizuje konkurs za mlade dizajnere za učešće na Fashion Selectionu.\nU okviru ovog događaja organizuje se i Kids Fashion Selection, koji za cilj ima da predstavi najnovije kolekcije dečije odeće poznatih modnih kuća i brendova.\nNezaboravne izložbe u Muzeju primenjene umetnosti\nJoš jedan organizator bitnih događaja u svetu mode svakako jeste Muzej primenjene umetnosti. Za sve vreme svog postojanja ova značajna institucija organizovala je brojne izložbe na temu mode, pa su tako ljubitelji mode mogli da uživaju u lepotama svetski poznatih kreatora, ali i da proputuju kroz vreme.\nTako je na primer 2019. godine Dan Muzeja primenjene umetnosti bio obeležen u znaku mode. 6. novembra otvorena je izložba pod nazivom Moda u modernoj Srbiji čiji su posetioci imali priliku da proputuju kroz 19. vek i upoznaju se sa modom tog doba.\nPosetioci izložbe imali su priliku da se upoznaju sa promenama u modi koje su se dogodila na prelasku iz države pod Osmanskim carstvom, preko kneževine pa sve do kraljevine, kada je moda u Srbiji doživela promene u skladu sa evropskim modnim tokovima tog doba.\nTakođe, jedna od brojnih izložbi Muzeja primenjene umetnosti koja je ugostila poznata imena svetske modne scene bila je i izložba venčanica Žana Pola Gotjea pod nazivom Ljubav je ljubav: Radost venčanja za sve.\nNa ovoj izložbi, posetioci su imali priliku da od novembra 2020. do marta 2021. godine uživaju u njegovih 38 venčanica kreiranih u periodu od 1990. do 2020. godine, od kojih svi primerci pripadaju svetu visoke mode.\nBeograd sa punim pravom uživa glas jednog od glavnih modnih centara našeg regiona. Svaka od gore navedenih revija predstavlja pravi modni spektakl vredan pažnje, a kolekcije predstavljene na ovim revijama oduzimaju dah posetilaca.\nOsigurajte sebi mesto na jednoj od narednih modnih revija i obezbedite nezabooravan događaj, ili pratite program Muzeja primenjene umetnosti kako biste na vreme otišli na neku od fantastičnih izložbi.


FoNet - Evropski put :: Extra :: SKUP O MEDIJIMA U PARIZU\nSKUP O MEDIJIMA U PARIZU\nPredsednica Odbora Skupštine Srbije za kulturu i informisanje Vesna Marjanović učestvuje danas u Parizu na konferenciji o medijskim slobodama i bezbednosti novinara koju zajednički organizuju Parlamentarna skupština Saveta Evrope (PSSE) i Francuski Senat.\nPosebna pažnja biće posvećena zaštiti novinara od fizičkih napada, kroz razvijanje novih mehanizama brzih reakcija radi sprečavanja napada i pronalaženja napadača, navodi se u saopštenju Skupštine Srbije..\nPored brojnih evropskih poslanika, novinara i urednika, na konferenciji učestvuju i ministar inostranih poslova Francuske Loran Fabijus i generalni sekretar Saveta Evrope Torbjorn Jagland.\nVesna Marjanović, koja je i potpredsednica Komiteta za kulturu, nauku, obrazovanje i medije PSSE, izjavila je da je opšta ocena da je novinarstvo kao profesija ponovo ugroženo ne samo ekonomskim položajem novinara, već upravo velikim uticajem političkih i finansijskih centara moći koji sužavaju medijske slobode.\nOna je istakla da je cilj konferencije potpisivanje Memoranduma o razumevanju kojim će se kreira i evropska internet platforma za evidentiranje napada i pretnji novinarima radi njihove efikasnije zaštite.\nNovinar Milrenko Obradović (FoNet), foto FoNet AP


Jedan od osnovnih uslova za pomoć je da oprema bude naručena od preduzeća namenske industrije u Turskoj koja obavljaju 100 odsto domaću proizvodnju.\nPlanirano je da sredstva budu doznačena u narednih pet godina kroz projekte koje predloži Savet ministara BiH.\n"Savet ministara BiH će dostaviti popis zahteva koji se dostavlja Ministarstvu državne odbrane Turske kroz diplomatske kanale i proces nabavke može otpočeti. Uplate se vrše nakon što Savet ministara obavesti Ministarstvo državne odbrane Turske da je roba primljena u potpunosti i neoštećena", navodi se u nacrtu vojno finansijskog sporazuma dve zemlje, piše Capital.\nEventualni sporovi oko sporazuma će se rešavati pregovorima i diplomatskim putem bez uplitanja međunarodnih sudskih organa.\nPored pomoći u vojnoj opremi, Turska je namenila i preko milion maraka za obuku pripadnika Oružanih snaga BiH u centrima za obuku Turskih oružanih snaga. Biće im plaćen prevoz, hrana, troškovi smeštaja, kao i školarina za obuku i kurseve.\nPrimera radi, krajem 2017. godine BiH je dobila pomoć od oko 3,3 miliona KM a koja je namenjena za unapređenja ljudskih potencijala i vještina pripadnika OS BiH.\nPodsećamo, pored BiH, vojnu pomoć vrednu 15 miliona evra od Turske će dobiti i Crna Gora po identičnom modelu.\nPre nekoliko nedelja je objelodanjeno kako će se sredstva dodeljivati postepeno od 2020. do 2024. godine.


Oštećenim turistima novac verovatno u septembru - Izazov\nOštećenim turistima novac verovatno u septembru\nRadio-televizija Srbije 13. jula 2018. 14:45\nČlan Izvršnog odbora "DDOR Novi Sad" Ivan Grujić je objasnio da su se aktiviranjem garancije putovanja u ponedeljak stekli uslovi da se započne proces podnošenja zahteva oštećenih putnika.\nNa konferenciji za novinare koju su organizovali "Juta" i "DDOR Novi Sad" rekao je da se uputstva za podnošenje zahteva za obeštećenje mogu naći na sajtu" DDOR-a" i "Jute".\nDirektor "Jute" Aleksandar Seničić ukazao je na to da je u trenutku prestanka rada SAB agencije oko 1.200 putnika bilo na destinaciji, odnosno na raznim destinacijama u Grčkoj.\nOn je naveo da je SAB agencija prestala sa radom 22. juna, a da je "Juta" već 23. juna organizovala povratak jednog broja putnika.\nNaveo je da Nacionalna asocijacija turističkih agencija Srbije – "Juta" ne prihvata da preuzme u potpunosti odgovornost za to što se desilo.\nDodao je da je trenutno u "Jutu" učlanjeno 269 agencija i istakao da licencu za rad turističkim agencijama daje Ministarstvo turizma, telekomunikacija i trgovine.\nUpitan da li će putnici koji su oštećeni zbog prestanka rada "Flaj flaj travel" agencije biti obeštećeni, Seničić je istakao da ta agencija nije bila član "Jute" i dodao da koliko je on upoznat, ti putnici neće biti obeštećeni.\nKada je u pitanju "Džez travel" agencija, Seničić je kazao da još uvek nije sačinjen konačan zapisnik Turističke inspekcije, te da će se o detaljima u tom slučaju moći razgovarati kada se dobije zapisnik.


Hapsi, milicijo! - Sportske.net\nIzraelsko Ministarstvo za sport i kulturu predložilo da se izgrednici na fudbalskim mečevima uhapse po hitnom postupku bez suđenja.\nAleks Miler, ministar za sport i kulturu u izraelskoj Vladi, će zajedno sa predsednikom Izraelske fudbalske asocijacije i Ministrom odbrane razgovarati o predlogu "administrativnog hapšenja" huligana.\n"U cilju prevencije nasilja kao što je to bio slučaj u Egiptu prošlog meseca i zbog porasta nasilja na fudbalskim mečevima u Izraelu, moraćemo da uvedemo oštre mere protiv huligana", objasnio je Miler.\nNa ovaj način bi uhapšeni ostali u zatvoru na neodređeno vreme i bez prethodnog suđenja, kao što je to bio slučaj u Engleskoj.\nOvu meru "administrativnog hapšenja" Izraelci sprovode i u Palestini, a poslednje u nizu je bilo jednog od sledbenika islamskog Džihada Kadera Andana.


“StartUp karavan #za5” u 5 gradova u Srbiji\nDanas je, za više od 100 srednjoškolaca u Kragujevcu, održana prva radionica o preduzetništvu pod nazivom “Works at Sam svoj gazda”, čime je zvanično označen početak “StartUp karavana #za5” koji će se tokom maja meseca održati u pet gradova u Srbiji. Naredne radionice biće organizovane u prostorijama Privredne komore Srbije, u Beogradu (11. maja), Nišu (16, maja), Novom Sadu (18. maja) i Subotici (22. maja) u terminu od 12 do 14 h.\n“U Srbiji se svaka peta osoba uzrasta od 15-24 godine ubraja u kategoriju „NEET“ (nije zaposlena, nije u sistemu obrazovanja, niti se usavršava), te je edukacija na temu preduzetništva i ohrabrivanje mladih ljudi da i sami postanu preduzetnici od izuzetnog značaja za čitavu ekonomiju naše zemlje.” – istakla je Ana Stojanović, rukovodilac Centra za dualno obrazovanje Privredne komore Srbije.\nCilj „StartUp karavana #za5“ je da se studentima i srednjoškolcima na interaktivan i zanimljiv način približi ideja o preduzetništvu i osnovnim koracima za osnivanje i vođenje sopstvenog poslovanja, kao i da ih ohrabri da preduzmu inicijativu i pokrenu sopstveni biznis.\n„Tokom samih radionica polaznici će dobiti informacije o osnovnim pojmovima preduzetništva, saznati koje forme privrednih društava postoje, koje su prednosti i nedostaci različitih pravnih formi, šta im je sve potrebno za osnivanje preduzeća/ preduzetničke radnje, šta znači biti sam svoj gazda, koja su njihova prava i obaveze i sl. Dok je drugi deo radionica rezervisan za predstavljanje sjajnih poslovnih ideja mladih uspešnih preduzetnika/ca iz gradova u kojima se održavaju radionice.” – istakla je Maja Josić, koordinatorka projekta, Centar E8.\nSvi polaznici će dobiti i priručnik za mlade preduzetnike, a imaće i priliku da osmisle svoju poslovnu ideju, odgovore na unapred pripremljena pitanja, koja će im nakon šest meseci biti poslata kao podsetnik.\n„StartUp karavan #za 5“ je samo jedna od aktivnosti namenjena osnaživanju srednjoškolaca i studenata i sprovodi se u okviru velikog nacionalnog projekta „Budućnost #za5“, koji su pokrenuli „Centar E8“ i „Unija srednjoškolaca Srbije“,a finansijski podržala Coca-Cola Fondacija, pod pokroviteljstvom Ministarstva omladine i sporta Republike Srbije i Privredne komore Srbije. Više informacija o samom projektu „Budućnost #za5“ možete pronaći na sajtu www.buducnostza5.rs\nPanel diskusija „Inovacije — tvoja buduća karijera“


LSV | Osuda događaja u Žablju stigla od Evropske slobodne alijanse\nNovi Sad, 31. jul 2019 - Nakon što smo upozorili javnost da pripadnici policijskih uprava nemaju pravo grubo zloupotrebljavati svoja ovlašćenja prema aktivistima Vojvođanskog fronta, prilikom lepljenja plakata u Žablju, osuda ovog događaja je stigla iz Evropske slobodne alijanse (EFA).\nJoš 26. jula, Liga socijaldemokrata Vojvodine je postavila pitanje da li policijski službenici u manjim mestima rade na svoju ruku i zloupotrebljavaju svoja ovlašćenja, ili je nalog da se plakati Vojvođanskog fronta skidaju – došao iz Ministarstva unutrašnjih poslova? Kako bilo, pominjanje Vojvodine bilo gde u Srbiji, ne može i ne sme biti problem.\nU svojoj reakciji evropska organizacija regionalnih partija koja ima svoje poslanike u Evropskom parlamentu, čija je Liga socijaldemokrata Vojvodine članica, ukazala je da je ovim činom sprečena sloboda govora, jer netrpljevost i zastrašivanje aktivista Vojvođanskog fronta nisu ničim bili izazvani.\nU izražavanju podrške prema Vojvođanskom frontu, predstavnici Evropske slobodne alijanse su izrazili stav da pomen Vojvodine ne može biti razlog za uznemiravanje, već se svima koji izražavaju svoje ideje i želju za većim stepenom autonomije, njihova prava slobode izražavanja moraju biti garantovana.\nLiga socijaldemokrata Vojvodine, kao članica Vojvođanskog fronta, neće odustati od insistiranja na odgovorima koje tražimo, niti će ćutati na bilo kakav oblik šikaniranja.\nSekretar za međunarodnu saradnju


Prošle godine smo iz pokrajinske tekuće budžetske rezerve uspeli da dobijemo nedostajućih 9 i po miliona dinara sa kojima smo preživeli 2015. godinu, a kako ćemo preživeti ovu, ne znam. Ono što znam je da je republički budžet opredelio 400 miliona dinara za pomoć i razvoj usluga u zajednici. Nadam se da će Otvorena zaštita preživeti i ovu godinu, a mi ćemo kao ustanova aplicirati za nedostajuća sredstva, tvrdi Petar Balažević, direktor subotičkog Gerontološkog centra.\nGerontološki centar u Subotici, ustanovu koja i dalje važi za jednu od najboljih u Srbiji po kvalitetu pružanja usluga korisnicima, u poslednje dve godine, masovno napušta zbog malih zarada veliki broj radnika i odlazi u zemlje Evropske Unije i Skandinavije. U toj ustanovi kažu da su nemoćni da izmene ovakvu situaciju, ali da je i odlazak na rad u inostranstvo "mač sa dve oštrice", obzirom da su se neki radnici i nakon odlaska u druge zemlje ponovo vratili na stari posao.\n- Obzirom na činjenicu da imamo 340 zaposlenih, a da nam je tokom 2014. i 2015. godine, otišlo 115 zaposlenih, onda to zaista čini trećinu onih koji su uzeli radne knjižice. Uglavnom su iz naše ustanove otišli pomoćni, priučeni, prekvalifi kovani i dokvalifi kovani radnici, dok su nam je stručni kadar ostao. Prosek plate u našoj Ustanovi je 27.000 dinara, što govori da ovi ljudi nisu motivisani da ostanu da rade, kao i da to nije dovoljno da prežive sa svojim porodicama mesec dana. Dobar deo zaposlenih, čak preko 50 odsto, prima minimalnu cenu rada, što je oko 22 hiljade dinara. Dakle, odliv kadra motivisan je materijalnim momentom i mogućnostima koje im se otvaraju dvojnim državljanstvom. Znamo da većina stanovništva u Subotici ima dvojno, a neki i trojno državljanstvo, odnosno pasoše EU sa kojima puno lakše odlaze u Austriju, Nemačku pa čak i u Skandinavske zemlje gde obavljaju iste poslove za pristojnije plate. Ali ni tamo nije lako, imao sam kao rukovodilac ove ustanove primer da je medicinska sestra nakon godinu dana rada u Beču gde je negovala stariju gospođu, zaradila pristojan novac u iznosu oko 2 hiljade evra, ali bukvalno nije videla belog dana, niti imala odmora, te se vratila kod nas i primili smo je ponovo na posao - kaže direktor Gerontološkog centra u Subotici.\nSubotica - grad sa najvećim brojem korisnika\nSubotički Gerontološki centar je prema broju korisnika treći po veličini u Srbiji nakon srodnih ustanova u Beogradu i Novom Sadu, ali ako se uzme u obzir broj stanovnika, onda je Subotica na prvom mestu sa najviše korisnika usluga ovog tipa. - Od 150.000 stanovnika u našoj ustanovi je smešteno 530 korisnika i imamo još 10 privatnih registrovanih Domova za zbrinjavanje starih i na žalost još nekoliko neregistrovanih koji rade na "crno". Moram da priznam da sam u ovu Ustanovu došao kada je ona bila jedna od najpriznatijih u zemlji i verujem da smo taj trend i zadržali. Moj prethodnik dr Nenad Ivanišević, mnogo je uradio za ovaj Centar, postavivši lestvicu vrednosti na veoma visok nivo i to je zaista teško pratiti. Mi se međutim trudimo, ja neprestano na raznim skupovima, pa i na sastancima Izvršnog Odbora Udruženja poslodavaca u socijalnoj zaštiti stalno ističem da imamo problema, te da nam da bismo pratili trendove i pružali kvalitetne usluge a istovremeno sprečili odlazak kadrova, nedostaju materijalna sredstva. Na materijalni momenat ne mogu da utičem kao direktor Ustanove, osnovicu utvrđuje Vlada Srbije, ali ono što mogu kao rukovodilac da uradim je da korisnicima i zaposlenima dajem podršku, razgovaram sa njima, imam ljudski pristup, pružam pomoć u rešavanju problema i to je sve ono što čini kolektiv celinom, a ne zbirom pojedinaca - objašnjava direktor Balažević.\nSredstva se smanjuju ali obim usluga ostaje na istom nivou\nDirektor Balažević kaže da je Gerontološki centar iz gradskog budžeta 2013. godine za Otvorenu zaštitu dobio 51 milion raspoloživih sredstava, te da od 2014. godine kreće smanjivanje obima sredstava za Otvorenu zaštitu, tako da je ta Ustanova trenutno ove godine na nivou od 38 miliona dinara.\n- Jasno je da se tokom ovog vremenskog perioda, radi o drastičnom smanjenju iz gradskog budžeta, ali želim istaći da nijedna usluga nije uskraćena, svih 10 gerontoloških klubova rade, kao i Služba nege i pomoći u kući, sa istim brojem izvršilaca. Prema tome, pokušavamo da dostignuti nivo nikako ne smanjujemo. Prošle godine smo iz tekuće pokrajinske budžetske rezerve uspeli da dobijemo nedostajućih 9 i po miliona dinara sa kojima smo preživeli godinu. Kako ćemo preživeti ovu godinu ne znam, ali ono što znam je da je republički budžet opredelio 400 miliona dinara za pomoć i razvoj usluga u zajednici. Nadam se da će Otvorena zaštita preživeti i ovu godinu, apliciraćemo za sredstva i nadam se još boljem razumevanju lokalne zajednice - kaže Balažević.\nViziju Gerontološkog centra kako tvrdi njen direktor, diktiraju demografski trendovi. Kako je rekao, na poslednjem popisu stanovništva u Subotici je bilo 25 odsto stanovnika starijih od 65 godina, a Balažević tvrdi da je taj procenat sada i preko 30 odsto. Mladi nam odlaze, postajemo grad starih i moramo da radimo na tome da se ovakvo stanje promeni, zaključuje direktor Gerontološkog centra.\nIzgrađen objekat za palijativnu negu "proradiće" za oko mesec dana\nProšle nedelje obavljena je Javna nabava za izbor komisije za tehnički prijem objekta te u Gerontološkom centru očekuju da će za mesec dana on biti i otvoren. Prema rečima direktora, krenuće se sa njegovim opremanjem, a obzirom da je neophodno obezbediti radnu snagu koja će raditi u njemu, već je podnešen Zahtev o izmeni Rešenja mrežnih ustanova, traženo formiranje nove radne jedinice te se nadležni u toj Ustanovi nadaju da će nadležno resorno Ministarstvo fi - nilizirati objekat i pustiti ga konačno u rad. U objektu je predviđeno da bude smešteno 66 lica.\nKućni majstor i dalje radi\nU protekle dve godine u Gerontološkom centru radilo je nekoliko seoskih domaćina angažovanih preko Projekata, koji su starijim sugrađanima a posebno u gerontološkim klubovima u prigradskim mesnim zajednicama bili od velike pomoći u kućnim poslovima. Trenutno ova usluga ne funkcioniše, ali je zadržan jedan kućni majstor koji je na raspolaganju za pomoć u kući po proceduri koju određuju gerontološki klubovi i Centar.


Stejt department upozorava na lažne policajce u Srbiji - 27.01.2017, Sputnik Srbija\nStejt department upozorava na lažne policajce u Srbiji\nAmbasada SAD u Beogradu upozorila je svoje građane u Srbiji da se paze pojedinaca koji se, kako je saopšteno danas, predstavljaju kao policajci kako bi im ušli... 27.01.2017, Sputnik Srbija\nvesti, stejt department, društvo\n10:55 27.01.2017 (Osveženo: 02:52 26.08.2021)\nAmbasada SAD u Beogradu upozorila je svoje građane u Srbiji da se paze pojedinaca koji se, kako je saopšteno danas, predstavljaju kao policajci kako bi im ušli u domove zbog, kako navodi, kriminalnih aktivnosti.\nKako se navodi u saopštenju Odeljenja za diplomatsku bezbednost američkog Stejt departmenta, američkim građanima se savetuje da budu na oprezu u slučaju nenajavljenih poseta policije njihovim domovima, i da prijave lokalnoj policiji sumnjive aktivnosti.\nSaopštenje je, kako se navodi, objavljeno u svetlu „nedavnih incidenata u kojima su se pojedinci predstavljali kao policajci kako bi ušli u privatne domove radi kriminalnih aktivnosti“.\nU Beogradu, kako se precizira, dva muškarca u policijskim uniformama sa fluoroscentnim oznakama pokušala su da uđu u zgradu tražeći preko interfona da uđu.\n„Muškarci nisu pokazali nikakve legitimacije i posle su napustili mesto. Prošle nedelje, dve osobe su uhapšene za više od deset upada u kuće na Vračaru, Paliluli i Zvezdari. Policija je takođe uhapsila troje osumnjičenih za korišćenje policijskih isprava kako bi ušli u domove u Barajevu“, navodi se u upozorenju.


NSinfo: Da napušteni ljubimci pronađu svoj dom - Saradnja "Mama Novosađanki" i „Zoohigijene"\nDa napušteni ljubimci pronađu svoj dom - Saradnja "Mama Novosađanki" i „Zoohigijene"\nFejsbuk grupa "Mame Novosađanke" i novosadskog JKP\n"Zoohigijena i veterina" započeli su saradnju koja bi trebalo da pomogne udomljavanje napuštenih pasa i mačaka. Osim toga, zajedničke aktivnosti, bazirane pre svega na društvenim mrežama, promovisaće i odgovorno vlasništvo nad kućnim ljubimcima.\nNakon objave na fejsbuku jedne mame da je udomila psa iz prihvatilišta, rodila se ideja o saradnji grupe "Mame Novosađanke" i "Zoohigijene".\nAdministratorke i članice grupe, koja ima više od 15.000 mama, zajedničkim snagama sa "Zoohigijenom" krenule su u promociju odgovornog vlasništva, ali i da pomognu da napušteni ljubimci pronađu svoj dom.\n"Saradnja se ogleda u tome što ćemo pre svega da sarađujemo na svim poljima gde možemo, na rešavanju problema, predstavljanju odgovornog vlasništva, što je jedno od velikih pitanja kod nas u grupi. Cilj svega toga je pre svega da budemo odgovor na potrebe naših članica, ali takođe da budemo odgovor i na potrebe društva", kaže Jana Veselinović, grupa "Mame Novosađanke".\nU "Zoohigijeni" kažu da saradnja sa "Mamama Novosađankama" predstavlja još jedan način da se ukaže na problem napuštenih životinja, dodajući da će najviše koristi od svega toga imati napušteni psi i mačke.\n"Ovo je još jedan proboj u pravcu kako edukacije naših sugrađana, tako i informisanja naših sugrađana uopšte o problemu napuštenih životinja, o problemu neodgovornog vlasništva, koji prouzrokuje napuštene životinje na ulicama", kaže za RTV Aleksandar Bursać, direktor JKP "Veterina i zoohigijena".\nU planu saradnje su i redovna živa uključenja na fejsbuku, tokom kojih će zainteresovani imati prilike da postave pitanja i saznaju sve ono što ih interesuje o udomljavanju napuštenih pasa i mačaka.\nizvor: rtv.rs, agencije, foto:\n... kućni ljubimci, mačke, Novi Sad, psi


Rešenja za pametno kracovanje | SGS Srbija\nNafta i Gas › Istražno ispitivanje i proizvodnja › Usluge upravljanja integritetom osnovnih sredsta › Usluge u vezi sa integritetom cevovoda\nNafta i Gas Rešenja za pametno kracovanje\nRešenja za pametno kracovanje – svedite rizike na minimum, smanjite potroškove i osigurajte dugoročnu ispravnost cevovoda.\nCevovodi predstavljaju bezbedan, efikasan metod prenosa robe velike vrednosti, kao što su nafta i gas. Međutim, oni su osetljivi na faktore poput korozije i depozita, koji mogu da smanje brzine protoka i izazovu skupocene kvarove. Trenutno, da biste osigurali ispravnost cevovoda, kutije za čišćenje se koriste za uklanjanje ostataka, a zatim se kutije za pametno kontrolisanje unutar cevi (ILI) koriste za detekciju nedostataka. Konvencionalna ILI kontrolisanja ne mogu da se obavljaju često, jer su skupa i razarajuća. To znači da cevovodi mogu postati podložni kvarovima tokom dugog perioda između kontrolisanja. Naša rešenja za pametno kracovanje omogućavaju redovan nadzor vašeg cevovoda, smanjujući troškove na minimum i umanjujući rizike po vaše poslovanje.\nIzazovi održavanja cevovoda\nKvar na cevovodu može negativno da utiče na proizvodnju, naškodi životnoj sredini i ugrozi živote. Visoka cena otkazivanja znači da rukovaoci sada mnogo više zavise od kontrolisanja cevovoda nego pre. Međutim, često je teško koristiti konvencionalne metode ILI kontrolisanja, na primer, kada velike sekcije cevovoda imaju složene geometrije koje se nalaze u teško pristupačnim sredinama. Pošto konvencionalna kontrolisanja mogu biti razarajući, često prođe više godina pre nego cevovodi bude prekontrolisani, čime se povećava rizik od kvarova.\nZašto izabrati SGS-ova rešenja za pametno kracovanje?\nNaša rešenja za pametno kracovanje prevazilaze mane konvencionalnog kracovanja cevovoda kombinujući neke od funkcija ILI kutije za kontrolisanje sa jednostavnošću kutije za čišćenje. Naša pametna kutija za kontrolisanje inkorporira niz elektromagnetnih, bezkontaktnih senzora unutar fleksibilnog tela od poliuretana ili pene. Tokom operacija, snopovi internog senzora pregledaju cevovod na internu koroziju i naprsline i precizno će profilisati pritisak, temperaturu i brzinu duž cevovoda. Pametna kutija za kontrolisanje može veoma jednostavno da obradi složenu geometriju cevovoda i da prekontroliše tokom istorije nepristupačne delove cevovoda.\nPrednosti po vaše operacije\nOmogućavajući često prikupljanje podataka i po niskoj ceni, naša rešenja za pametno kracovanje vam omogućavaju da planirate održavanje tokom standardnih operacija, smanjujući rizike od curenja i otkazivanja između tradicionalnih ILI prolaza. Pametnom kutijom za kontrolisanje se lako upravlja, ona radi poput kutije za čišćenje i može je primeniti lokalno tehničko osoblje koje ne poseduje posebne specijalizacije. Može da se koristi kod svih proizvodnih sredstava i u cevovodima sa složenom geometrijom. Dogovorene alatke mogu biti prilagođene u odnosu na standardne komponente kako bi se pokrile specifične aplikacije, smanjujući vremena isporuke i troškove.\nGlobalni lider u uslugama provere ispravnosti cevovoda\nKao vodeća svetska kompanija za kontrolu, potvrdu, ispitivanje i certifikaciju, posedujemo opširno iskustvo u kontrolisanjima cevovoda i razumemo kako da odgovorimo na jedinstvene potrebe vaših operacija.


Predmet Blagojevic i drugi (IT-02-60) - Odluka - Momir Nikolic\nTužilac protiv Momira Nikolića\nNA OSNOVU Statuta Međunarodnog suda koji je Savjet bezbjednosti usvojio Rezolucijom 827 (1993.), a posebno člana 21 Statuta;\nNA OSNOVU Pravilnika o postupku i dokazima koji je Međunarodni sud usvojio 11. februara 1994., s naknadnim izmjenama i dopunama, a posebno pravila 44 i 45 Pravilnika;\nNA OSNOVU Uputstva o dodjeli branioca po službenoj dužnosti (u daljnjem tekstu: Uputstvo) koje je Međunarodni sud usvojio 28. jula 1994., s naknadnim izmjenama, a posebno članova 6, 8, 10, 11 (A) (i) i 18;\nUZIMAJUĆI U OBZIR zahtjev gospodina Momira Nikolića (u daljnjem tekstu: "optuženi") od 10. aprila 2002. da se za njegovog glavnog branioca imenuje gospodin Veselin Londrović, advokat iz Bijeljine, te zahtjev gospodina Londrovića da se za kobranioca optuženog imenuje gospodin Stefan Kirsch, advokat iz Frankfurta;\nIMAJUĆI U VIDU odluke sekretara Suda od 17. aprila 2002. i 28. maja 2002. kojima se gospodin Londrović i gospodin Kirsch dodjeljuju za glavnog branioca i kobranioca na razdoblje od 120 te 77 dana, kako bi se optuženom obezbijedila njegova prava dok se ne ovjeri izjava o lošem imovnom stanju;\nUZIMAJUĆI U OBZIR da je prema svojoj izjavi o imovnom stanju od 3. aprila 2002. optuženi oženjen, da ima dvoje djece starih 20 i 11 godina, da je od novembra 2000. nezaposlen te da ne prima nikakvu pomoć za nezaposlene;\nUZIMAJUĆI U OBZIR da je prema dokumentima koji su dostavljeni Sekretarijatu ukupni dohodak optuženog i njegove supruge za godine 2000. i 2001. iznosio oko 11.300 konvertibilnih maraka;\nUZIMAJUĆI U OBZIR da je optuženi izjavio da izdržava svoju suprugu, svoje dvoje djece i punicu;\nUZIMAJUĆI U OBZIR da su nadležne vlasti Republike Srpske potvrdile da je optuženi vlasnik kuće od 130 kvadratnih metara koja se procjenjuje na oko 43.600 konvertibilnih maraka te da je vlasnik komada zemlje veličine 2100 kvadratnih metara u opštini Bratunac;\nDONOSI ODLUKU, čime se ne umanjuje učinak člana 18. Uputstva, da se gospodin Londrović i gospodin Kirsch imenuju za glavnog branioca i kobranioca optuženog.\nza Hansa Holthuisa,\nsekretara Međunarodnog suda\nDana 1. augusta 2002.


Shandong Luneng - Guangzhou Evergrande: Analiza utakmice\nHome Sportsko klađenje Prognoze utakmica Shandong Luneng – Guangzhou Evergrande: Analiza utakmice\nUzvratna utakmice 1/16 finala Asian Champions League su danas na rijedu i imamo jedan iznimno zanimljiv duel između dvije prilično izjednačene momčadi koje dolaze iz Kineske Super Lige. Prva utakmica je već odigrana i Guangzhou Evergrande je tu utakmicu dobio rezultatom 2-1, nakon jedne iznimno zanimljive utakmice , gde je čak možda i ekipa Lunenga zaslužila makar bod po prikazanoj igri.\nDomaća momčad se trenutačno nalazi na četvrtom mestu domaćeg šampionata, gde u poslednje vrijeme igraju toplo hladno, a u takmičenju po grupama su zauzeli prvo mestu u svojoj grupi sa tri pobjede, dve neodlučene i jednim porazom, ostavivši iza sebe ekipe Kashima Antlersa, Gyeongnama i Johora. U poslednjih sedam susreta imaju omjer od dve pobjede, dve neodlučene i tri poraza, ali ono što je posebno zanimljivo je da su u poslednjih 15 susreta čak 12 puta odigrali da oba tima postignu zgoditak.\nEkipa Evergrandea sa druge strane je krenula loše u ovoj sezoni ali se trenutačno nalaze u velikom naletu i na drguom mestu domaćeg šamiponata. U svojoj grupi Asian Champions League su završili kao drugoplasirana ekipa sa tri pobjede, jednom neodlučenom i dva poraza. U poslednjih sedam susreta imaju omjer od sedam pobjeda, nula neodlučenih i nula poraza, a u poslednjih osam susreta su pet puta odigrali da oba tima postignu zgoditak.\nKako je ovo vrlo bitan susret za oba trenera, oni će na teren izvesti svoje najbolje moguće sastave, pošto obojica na raspolaganju imaju sve svoje najbolje igrače. Očekuje se da će trener domaće momčadi od prvog minuta krenuti ofanzivno, pošto u svom timu ima ubitačne napadače, Graciano Pelle-a i brazilca Guedesa koji su ukupno ove sezone postigli 16 zgoditaka. Na sve to u timu će biti i korpulentni Fellaini, koji je uvjek opasanost u prekidima. Sa druge strane Evergrande ne smije sebi dozvoliti da se brani, jer ukoliko prime zgoditak u problemu su zbog gola koji su primili kod kuće, te očekujemo i od ekipe Evergrande-a da krene ofanzivno i proba postići toliko željeni zgoditak, koji bi im u mnogome olakšao posao u ovom dvomeču.\nOve dvije momčadi su igrale do sada čak 23 puta i kako je bilo za očekivati ekipa Evergrandea je mnogo uspješnija. Čak 12 puta Evergrande je izlazio iz ovih mečeva kao pobjednik, devet puta je bilo neodlučeno, a samo dva puta je ekipa Lunenga pobjeđivala. Ono što je posebno interesantno je činjenica da je u poslednjih sedam susreta, čak šest završeno da oba tima postižu zgoditak, i da je bilo više od dva gola na utakmici.\nOvakvi trendovi se naprosto moraju pratiti, te je naš predlog za klađenje ovdje da se odigra oba tima postužu zgoditak (both teams to score) koja oklada se plaća više nego solidnom kvotom 1.72 u većini respektabilnih sportskih kladionica online. Trendovi također pokazuju da bi moglo biti više od dva zgoditka, ali imajući u vidu da je ovo utakmica gdje će taktika na kraju igrati presudnu ulogu, možda je bolje igrati ovu sigurniju okladu da će obje momčadi postići zgoditak.


petak, 21 februar 2020 15:55\n20 – 21. februar 2020. godine\nČlan Odbora za ekonomiju, finansije i budžet, Boris Mugoša, učestvovao je na konferenciji na temu: „Rad sa parlamentima u cilju jačanja uticaja revizije“, koju je organizovala Državna revizorska institucija, uz podršku SIGMA-e, u periodu 20 - 21. februar 2020. godine, koja je održana u Budvi u Hotel Maestral.\nKonferenciju su otvorili predsjednik Senata Državne revizorske institucije, Milan Dabović, dok su uvodna izlaganja imali potpredsjednik Skupštine Crne Gore, Branimir Gvozdenović i direktor SIGMA programa, Gregor Virant.\nPotpredsjednik Skupštine Crne Gore, Branimir Gvozdenović, istakao je značaj postojanja i rada Državne revizorske institucije i ukazao na aktivnosti koje su prethodile njenom uspostavljanju. Takođe, istakao je značaj eksterne revizije, kojom se teži uspostaviti efikasan sistem državne uprave, uz otklanjanje nepravilnosti u poslovanju budžetskih potrošačkih jedinica i ostalih subjekata. Kao važan segment rada ove institucije, potpredsjednik je naveo i odnos sa Skupštinom Crne Gore i njenim radnim tijelima.\nNa otvaranju Konferencije pročitano je i pozdravno pismo predsjednika Skupštine Crne Gore, Ivana Brajovića, koji je naveo da uspješna saradnja Skupštine i Državne revizorske institucije može na najbolji način svjedočiti o ulozi tih institucija u osiguravanju dobrog upravljanja i promovisanja transparentnosti i odgovornosti u javnom sektoru. Takođe, ukazao je da je zajednički cilj ostvarivanje djelotvorne budžetske kontrole i promovisanje odgovornosti, transparentnosti i dobrog rukovođenja u oblasti javnih finansija, u skladu sa Ustavom i zakonom definisanim nadležnostima.\nTokom dvodnevne Konferencije, učesnici su bili u prilici da razmijene iskustva u pogledu razmatranja revozorskih izvještaja na sjednicama radnih tijela i plenarnoj sjednici, mogućnostima unapređenja odnosa između parlamenata i vrhovnih revizorskih institucija, mjerama za efikasno sprovođenje i praćenje realizacije revizorskih preporuka itd.\nMeđunarodni eksperti u ovoj oblasti prezentovali su iskustva Švedske i Letonije, kao i ulogu Evropskog računskog suda i njemačke pokrajine Baden Virtemberg, u razmatranju navedenih izvještaja.\nPredstavnik Odbora za ekonomiju, finansije i budžet, upoznao je učesnike Konferencije sa radom Odbora, u dijelu koji se odnosi na razmatranje izvještaja o reviziji završnog računa budžeta države, godišnjeg izvještaja Državne revizorske institucije i odredbama Protokola o saradnji između Skupštine i Državne revizorske institucije, potpisanog u maju 2018. godine, kojim su, u velikom dijelu na adekvatan način, formalizovane dobre prakse, koje su Odbor i Državne revizorske institucije razvili u dugogodišnjoj saradnji.\nNa kraju Konferencije, predsjednik Senata Državne revizorske institucije, Milan Dabović, konstatovao je da je Konferencija omogućila učesnicima da se kroz razmjenu iskustava sagledaju izazovi, koji stoje pred vrhovnim revizorskim institucijama i parlamentima, kako bi se osnažio uticaj revizije, ali i uloga parlamenata u ovom procesu.\nKonferencija je organizovana u okviru Mreže vrhovnih revizorskih institucija zemalja kandidata i potencijalnih kandidata za članstvo u Evropskoj uniji i Evropskog revizorskog suda.\nNa Konferenciji su učestvovali predstavnici vrhovnih revizorskih institucija i parlamenata: Srbije, Bosne i Hercegovine, Albanije, Sjeverne Makedonije, Turske i Kosova, kao i međunarodni eksperti u ovoj oblasti.


Koordinator transporta | Luxury transport | najam kombija i limuzina sa vozačem\nciptim 07/09/2018 10/09/2018\nVelike filmske produkcije prilikom postavke i uređenja seta na kome će realizovati snimanje, posebnu pažnju posvećuju koordinaciji transporta, a funkciju koordinatora delegiraju osobi od poverenja sa izraženim organizacionim sposobnostima. Veličina projekta, planirani budžet i vremenski okviri koji moraju striktno da se poštuju u direktnoj su vezi sa brojem transportnih jedinica koje će biti na usluzi kompletnom timu i akterima celog seta. Transport je umetnost, deviza kojom se vodi američki koordinator transporta Bob Foster, jasno stavlja do znanja koje veštine treba da poseduje osoba od koje zavisi kompletna logistika osetljivog projekta kakav je stvaranje filma.\nDobre vozačke sposobnosti, iskustvo u transportu sa akcentom na filmsku industriju, fleksibilnost, komunikacijske veštine i prilagodljivost samo su neki od osnovnih kriterijuma koje je potrebno ispuniti prilikom razmatranja dodele funkcije koordinatora transporta. U koordinaciji sa menadžerom lokacije uz asistenciju rukovodilaca i vozača koji svi zajedno čine tim i deo su lanca logistike određuju se tačne pozicije i raspored svih vozila koji su prema obimu posla i projektovanim potrebama angažovani. Kamioni, prikolice za opremu, garderobu, šminkanje, lične prikolice za režiju i glumce, ketering, pomoćne i sanitarne prostorije moraju biti tako raspoređene da čine celinu koja je funkcionalna i logična, a prema potrebi za drugom lokacijom, visoko mobilna. Glumačka postava, režija i producenti često postavljaju visoke standarde u smislu komfora i luksuza kao i preciznosti pa je neophodno odabrati limuzine i vozila koja će biti u skladu sa definisanim zahtevima.\nPoznavanje relevantnih zakona i procedura kako iz transporta, tako i bezbednosti, planiranje, predviđanje, upravljanje budžetom i bavljenje detaljima spada takođe u opis posla koordinatora koji time gradi poverenje i autoritet baziran na znanju.\nUmetnost stavljanja velikih kamiona u male prostore, tajna koju Vam nećemo otkrivati, ali u okviru naših standardnih usluga, zadati problem svakako znamo rešiti.\nPrethodnaOrganizacija boravka u Srbiji\nSledećaKombi prevoz iznajmljivanje – gde je računica


Deklaraciju o smanjenju emisija CO2 potpisalo 35 država - Pluton Logistics\nDeklaraciju o smanjenju emisija CO2 potpisalo 35 država\n19/12/2017 marko smanjenje co2, smanjenje štetnih gasova\nMeđunarodna pomorska industrija mora preduzeti hitne mere kako bi smanjila svoj udeo u emisijama, navodi se u deklaraciji potpisanoj u Parizu u okviru klimatskog samita “Jedna planeta”.\nDeklaracija, koju je prihvatilo 35 zemalja, uključujući Veliku Britaniju, Francusku, Dansku, Nemačku, Kanadu, Čile i Novi Zeland, potpisana je dve godine nakon istorijskog sporazuma o klimatskim promenama u Parizu.\nDeklaracija, nazvana po Toniju de Brumu, pozdravila je napore koje je pokrenula Međunarodna pomorska organizacija (IMO) s ciljem usvajanja prve strategije smanjenja emisija gasova staklene bašte iz brodova do 2018. godine i revidirane strategije do 2023. godine.\nMeđutim, potpisnici su pozvali na postavljanje ambicioznog cilja smanjenja CO2, koji je u skladu s odredbama Pariškog sporazuma, uključujući kratkotrajnu stopu emisija, a konačni cilj je nula emisija u drugoj polovini veka.\nSvečanost potpisivanja održana je 12. decembra pod pokroviteljstvom francuskog predsednika Emmanuel Macron-a, glavnog advokata Ujedinjenih naroda Antoni Guterres-a i predsednika Svetske banke Jim Yong Kim-a.\nTokom samita, Svetska banka je najavila da više neće finansirati naftu i gas, nakon 2019. godine, renosi pomorac.net.\n„Kuehne Nagel“ predstavio Globalni kal... Kompanija "Kuehne + Nagel" je saopštila da kontinuirano poboljšava svoje mogućnosti izračunavanja emisije CO2 i prva svojim klijentima nudi tačne poda...\n← Vlada usvojila Uredbu o utvrđivanju lučkog područja luke u Pančevu\nKorišćenje službenih automobila – Saznajte kako da organizujete svoj vozni park →


Prihodi Poreske uprave RS-a u ovoj godini povećani za 11 miliona KM – Fokus.ba\nPrihodi Poreske uprave RS-a u ovoj godini povećani za 11 miliona KM\nRast je zabilježen i kod naplate prihoda po osnovu doprinosa za Fond dječije zaštite i Fond za zapošljavanje lica sa invaliditetom\nPoreska uprava Republike Srpske je u prva dva mjeseca ove godine na račun javnih prihoda RS prikupila ukupno 389,1 milion KM, što je za 11 miliona KM ili tri posto više nego u istom periodu prethodne godine.\nOd tog iznosa, samo u februaru ove godine prikupljeno je 214 miliona maraka, što je za 10,4 miliona KM ili pet procenata više.\nIz Poreske uprave su saopćili da to pokazuje da je i u ovoj godini nastavljen višegodišnji pozitivan trend u naplati javnih prihoda u RS, a što se može pripisati redovnim aktivnostima Poreske uprave RS, ali i dobroj makroekonomskoj situaciji u RS, kojoj je najviše svojim mjerama doprinijela Vlada RS.\nKada su u pitanju doprinosi, iako je od početka godine zbirna stopa doprinosa smanjena sa 33 na 32,8 posto, naplata je u februaru značajno povećana i iznosila je 135,7 miliona maraka, što je za 7,8 miliona KM ili šest posto više nego u istom mjesecu prošle godine.\nZa Fond PIO naplaćeno je 77,9 miliona maraka ili sedam procenata više, dok je za Fond zdravstvenog osiguranja prikupljeno 48,5 miliona maraka, što je za sedam posto više u odnosu na uporedni period.\nRast je zabilježen i kod naplate prihoda po osnovu doprinosa za Fond dječije zaštite i Fond za zapošljavanje lica sa invaliditetom.\nNaplata direktnih poreza u februaru ove godine iznosila je 41,04 milion maraka, što je za gotovo tri miliona maraka ili osam posto više nego u istom mjesecu prošle godine. Najveći rast naplate u ovom segmentu prihoda ostvaren je kod poreza na dobit koji je naplaćen u iznosu od 23,4 miliona maraka, što je za 4,4, miliona KM ili 23 posto više nego u februaru prošle godine.\nPoreska uprava RS omogućila dostavu računa direktno na e-mail vlasnika\nPosebnim kontrolama izrečene kazne u iznosu od 47.000 KM


KOMPANIJA - DimmidiSì\nGRUPA :„La linea verde”\nGrupa kompanija : „La linea verde”, čija centrala se nalazi u Italiji (gradu Manerbio, nedaleko od Milana) je Agro – prehrambena kompanija specijalizovana za proizvodnju gotovih salata i ohlađenih gotovih čorbi. Preduzeće zasniva svoju proizvodnju na jakim porodičnim tradicijama, a osnovala su ga 1991. godine braća Đuzepe i Domeniko Batataljola, koji se i danas nalaze na njegovom čelu. Kompanija je danas lider na tržištu svežih salata i gotovih jela u Italiji.\nLA LINEA VERDE DOBRINCI: preduzeće sa punim ciklusom proizvodnje u Srbiji\nKrajem 2017. godine grupa je otvorila novo preduzeće sa punim ciklusom proizvodnje „La linea Verde Dobrinci“ na severu Srbije. Nova proizvodna platforma koja je postavljena na 6000 kvadratnih metara ima kapacitet 20000 pakovanja dnevno. Cilj tog novog projekta je stvaranje lanca isporuke od proizvodnje sa najnovijim tehnologijama na Balkanu do zemalja istočne Evrope, pre svega Srbije, kako bi se za njihobezbedili proizvodi najvišeg kvaliteta i pouzdanosti 12 meseci godišnje.\nSAZNAJTE KAKO SE GAJE NAŠE SALATE U SRBIJI\nPOGLEDAJTE VIDEO GRUPE KOMPANIJA "LA LINEA VERDE"


RTCG - Radio Televizija Crne Gore - Nacionalni javni servis :: Društvo :: Krivična zbog zlostavljanja mačke\nNAKON OBJAVE VIDEA 31. 10. 2016. 20:12 >> 19:52 5\nUdruženje za zaštitu životinja "Prijatelji životinja Podgorica" podnijelo je krivičnu prijavu protiv osobe sa video snimka koji se juče pojavio na društvenim mrežama, a na kome se vidi mladić koji namamljuje mačku, a zatim je šutira. Apeluju na nadležne da više pažnje posvete primjeni Zakona o zaštiti životinja.\nNakon što je se na društvenim mrežama pojavio snimak, u udruženju za zaštitu životinja odmah su reagovali.\n"Podnio sam krivičnu prjavu Centru bezbjednosti Podgorica i očekujem njihov brzi odgovor. Apelujem na nadležne da više pažnje posvete poštovanju Zakona o zaštiti žvotinja, jer Crna Gora posjeduje dobar zakon", kazao je za TVCG, Dragoje Vlahović iz udruženja "Prijatelji životinja Podgorica".\nVlahović ipak napominje da su slučajevi nalik jučerašnjem pojedinačni, te da se generalno svijest građana za plemenitiji odnos prema životinjama i zbrinjavanje životinja znatno popravlja.\n"Za to su dosta zaslužne NVO i udruženja koja sprovode akcije i apleluju i edukuje građane da budu što bolji prema životinjama da usvajaju životinje i budu što bolji posebno prema napuštenim životinjama", kaže Vlahović.\nOn zaključuje da su neophodne sankcije protiv onih koji krše Zakon o zaštiti životinja, kako bi se takvom ponašanju stalo na put.\nNVO Prijatelji Životinja Prijatelji životinja Podgorica Dragoje Vlahović Zlostavljanje životinja\nJoš jedan pas otrovan u Podgorici


Naslovne strane za četvrtak, 23. decembar 2021. godine\nBeta 23. decembra 2021. 08:15\nBeogradski dnevni listovi na naslovnim stranama izdanja za četvrtak, 23. decembar pišu o novom soju korona virusa omikron, poništenom doktoratu mininistra finansija Siniše Malog kao i o stavovima Stranke slobode i pravde o finansijskoj situaciji Telekoma.\nALO – „Muljala na carini, pala zbog 900 miliona“, o hapšenju pomoćnice direktora Uprave carina Srbije.\nBLIC – „Kako da znate da li je omikron, grip ili samo prehlada“. o tome kako da se prepozna novi soj korona virusa.“Srpska nuklearka bi koštala pet milijardi evra“, o ceni eventualne izgradnje srpske nuklearke.\nVEČERNJE NOVOSTI – „Boriću se još, ovo je politička hajka“, ministar finansija o odluci Senata Univerziteta koji mu je poništio doktorat. List piše o hapšenju bivše pomoćnice direktrora Uprave carina.\nDANAS – „Doktorat Siniše Malog jednoglasno poništen“, o odluci Senata Univerziteta u Beogradu. „Utrostručen dug Telekoma, pozajmljuju za plate“, list prenosi podatke potpredsednice Stranke slobode i pravde Marinike Tepić.\nKURIR – List pod naslovom „Bez duše“ piše – muž i žena sve uzimali lažnim ugovorima o zajmu.\nINFORMER – List piše o političkim dešavanjima u Bosni i Hercegovini i geopolitičkim odnosima Sjedinjenih Američkih Država i Rusije.\nNOVA – „Acu Djukanoviću i Bebi Popoviću milioni evra od ćerke firme Telekoma“, piše list o stavovima potpredsednice Stranke slobode i pravde Marinike Tepić. „Siniša Mali definitivno plagijator“, o odluci Senata Univerziteta u Beogradu.\nPOLITIKA – „Izrael i Nemačka uvode četvrtu dozu vakcine „, o situaciji u tim državama zbog novog soja korona virusa „omikron“. “ Kako spojiti Novu godinu i epidemiološke mere“, o novogodišnjem dočeku u uslovima korona virusa.\nSRPSKI TELEGRAF – List piše o hapšenju bivše pomoćnice direktora Uprave carine zbog malverzacija.


Proširenje matičnih podataka učenika koji dolaze iz drugih kantona\n9. juni 2014 15:15 by Mersida Karačić in Matura, UTIC\nObavještavaju se sve osnovne škole u kojima se za polaganje eksterne mature prijavljuju učenici iz drugih kantona da je dana 09.06.2014. implementirana nova funkcionalnost sistema za podršku upravljanju provođenja eksterne mature osnovnih škola u Kantonu Sarajevo.\nNova funkcionalnost se odnosi na proširenje matičnih podataka učenika koji dolaze iz drugih kantona ili inostranstva, pri čemu je implementirano novo polje – završeni razred osnovne škole iz koje dolazi učenik. Ta nova funkcionalnost je važna obzirom da se u Uvjerenju o položenoj maturi navodi razred kojeg je učenik završio kao završni u osnovnoj školi.\nU cilju ubrzanja ažuriranja ovih podataka, Univerzitetski tele-informatički centar UTIC je programski ažurirao razrede učenika iz drugih kantona koji su do sada uneseni u sistem brojkom 9.\nTo znači da je potrebno da EMIS odgovorne osobe ažuriraju samo one učenike iz drugih kantona koji polažu eksternu maturu u kantonu Sarajevo, a koji su završili osmogodišnju osnovnu školu (8. razred). Za te učenike je potrebno da, kroz listu učenika iz drugih kantona, otvore matične kartone svakog takvog učenika, kliknu na opciju pod nazivom ''Promijeni matične podatke'' u izborniku i unesu razred koji su završili. Važno je napomenuti da se razred koji su ti učenici završili unese brojčano – u ovom slučaju 8 (odnosno da se postojeći razred promijeni sa brojke 9 na brojku 8).\nPotrebno je posebnu pažnju obratiti da se svi učenici iz drugih kantona koji su završili osmogodišnju školu (8. razred) što prije ažuriraju na gore opisani način kroz sistem EMIS matura. Razred kojeg su učenici završili je za učenike iz drugih kantona obavezno polje. Drugim riječima mora se unijeti brojčano ili 8 ili 9.\nInformacija - upis učenika izvan Kantona Sarajevo\n6. juni 2014 13:26 by Mersida Karačić in Matura, UTIC\nObavještavaju se sve osnovne škole u kojima se za polaganje eksterne mature prijavljuju učenici iz drugih kantona da je, u skladu sa odlukom Ministarstva za obrazovanje, nauku i mlade Kantona Sarajevo, izvršeno pomjeranje datuma upisa učenika za učenike izvan Kantona Sarajevo:\numjesto dosadašnjeg predviđenog datuma (06.06.2014.) upis se pomjera do 07.06.2014.\nUniverzitetski tele-informatički centar UTIC je izvršio reprogramiranje informacionog sistema EMIS Matura, tako da škole odabrane za polaganje eksterne mature za učenike izvan Kantona Sarajevo mogu vršiti prijavu takvih učenika i danas (06.06.2014.) od 13:30 h pa sve do kraja dana.\nDruga važna promjena sistema u vezi s prethodnim odnosi se na mogućnost štampanja obrazaca EM1 sa popunjenim predmetima za koje su se učenici drugih kantona opredjelili. Do sada ta opcija nije bila aktivna. Preporučuje se, dakle, da EMIS koordinatori svih škola u kojima se vrši upis učenik izvan Kantona Sarajevo odštampaju tokom današnjeg dana navedene obrasce za sve učenike koji dolaze iz drugih kantona.\nU slučaju potrebe za dodatnim informacijama stojimo Vam na raspolaganju.\nUniverzitetski tele-informatički centar UTIC


Idealna prilika da osetite autenticni šarm Beograda i boemsku atmosferu starih kafana, je upravo beogradska rakija tura. Najpre ćemo se prošetati ulicama glavnog grada, a zatim degustirati najpoznatiiji srpski brend – rakiju.\nPolazak sa trga Nikole Pašića u 17h. Pešačka tura u trajanju od 1,5h u pratnji stručnog vodiča, u okviru koje ćete imati priliku da obiđete sve najznačajnije znamenitosti Beograda: Palatu Albaniju, Knez Mihailovu Ulicu, Ulicu kralja Petra, gde se nalaze Narodna banka Srbije i kafana “?“, Sabornu crkvu, Patrijaršijski dvor, Konak kneginje Ljubice, Parisku ulicu, Park Kalemegdan i Beogradsku tvrđavu.\nNakon šetnje dolazak u Rakia Bar, gde ćete uživati u degustaciji 5 vrsta rakija uz različito meze. Uz degustaciju imaćete priliku da saznaju sve o srpskom tradicionalnom piću – rakiji, a takođe i šta rakija znači srpskom stanovništvu.\nRazgledanje Beograda uz pratnju stručnog vodiča u trajanju od 1,5 h\nOvu turu možete rezervisati i putem ONLINE REZERVACIJE (kliknite na link koji će vas odvesti na sajt SerbianAdventurs.com) i uplate do 7 dana pre polaska za naznačene datume. Minimum za realizaciju programa po navedenoj ceni: 6 osoba


Izvor: Luftika.rs, 21.Okt.2019, 12:28\nNa zidu preko puta Gimnazije Jovan Jovanović Zmaj, gde se do pre dve godine nalazio Remedov mural „Jedina istina“, radi se novi.\nNovinari portala 021 pokušali su da saznaju ko stoji iza njega, ali radnici koji oslikavaju zid nisu želeli da odgovaraju na novinarska pitanja.\nRadnici su odbili i da kažu za koga to rade, navodeći da ni to ne smeju da nam otkriju. Na insistiranje novinara da ih spoje sa nalogodavcem, radnici su obećali da će šefu reći da su se novinari raspitivali >> Pročitaj celu vest na sajtu Luftika.rs << i da će nas on potom kontaktirati, ali do objavljivanja teksta niko se nije javio.\nU gradskoj upravi takođe nema nikakvih informacija ko je autor novog murala ili crteža.\nRadnici koji su crtali su reporteru 021.rs i pored anonimnosti ipak objasnili da crtaju scenu iz starog Novog Sada, navodno Njegoševu ulicu u kojoj će biti nekoliko poznatih ličnosti iz istorije grada.\nPodsetimo da se ovaj mural ili crtež pravi na mestu gde se godinama nalazio mural „The only truth“ francuskog umetnika Remeda, a koji su još uvek nepoznate osobe uz pomoć dizalice prekrečile februara 2017. godine. Mada je gradska vlast posle više protesta građana najavila istragu, počinilac do danas nije pronađen.\nNekoliko meseci građani su na mestu prekrečenog Remedovog murala u znak protesta iscrtavali takozvani „kural“, koji su nepoznate osobe svaki put prekrečile.\nKome je novosadska tolerancija neprijatelj br. 1, a „peri“ neko ko zaslužuje smrt\nRadio 021: FOTO, VIDEO: Novi mural na mestu nekadašnjeg Remedovog, biće gotov za desetak dana


Izvor: N1 Beograd/Igor Besermenji/Lokalne novine | Obrenovac, 20.05.2022.\nSrbija ne može da očekuje otvaranja novih poglavlja, zašto?\nSrbija, za sada, ne može da očekuje otvaranje novih poglavlja u pregovorima za pristupanje Evropskoj uniji - to se može zaključiti iz radne verzije takozvanog "non-pejpera" Evropske komisije, čije zaključke su preneli mediji, a sa kojim je upoznata i Vlada Srbije.\nDok Srbija ne ispuni sve uslove iz poglavlja 23 i 24, koja se tiču vladavine prava, neće odmaći u daljem procesu pristupanja EU – usvajanje ustavnih amandmana, kojim je napravljen dobar korak ka nezavisnom pravosuđu, očigledno, nije bio dovoljan podstrek za Evropsku komisiju da ohrabri dalje otvaranje poglavlja u pregovorima sa Srbijom.\n„Pored toga, non-pejper se osvrće na stvari koje su nam već poznate i, nažalost, ponavljaju se iz jednog non-pejpera u drugi, odnosno iz godine u godinu. To je katastrofalno stanje u medijima, postoji veliki pritisak na novinare, da se suočavaju sa verbalnim i fizičkim pretnjama, gde jednostavno pluralitet nije pogodan za razvoj demokratije. Ono što je recimo novina, je to što je sada stavljen veći akcenat na pitanje odnosa Srbije prema prošlosti – tu se dakle ističe da je kontraproduktivno davanje medijskog i javnog prostora osuđenim zločincima, takođe se ističe negativna praksa sve učestalijeg poklanjanja pažnje građana Ratku Mladiću, putem grafita i brojnih skandala koje smo mogli da vidimo u proteklih godinu dana“, kaže Strahinja Subotić iz Centra za evropske politike.\nNi izborni proces nije izbegao oku Evropske komisije - većina javnih i privatnih emitera sa nacionalnom pokrivenošću je favorizovala aktuelnog predsednika i vladajuću koaliciju, ograničavajući mogućnost birača da budu potpuno informisani pred izbore. Intenzivna funkcionerska kampanja kojom se zloupotrebljava javni prostor uoči izbora, prepoznata je i u Alarm izveštaju o napretku Srbije u klasteru 1, koji je izradila Koalicija prEUgovor.\n"U 'Alarm' izveštaju smo ilustrovali, podacima i primerima, činjenicu da je ovo bila još jedna izborna kampanja gde su svi ostali vidovi predstavljanja stranaka, pa čak i one debate koje su upriličene u pojedinim medijima u nešto većem obimu nego ranije, da je sve to palo u senku iza veoma intenzivne funkcionerske kampanje. I to, kako od strane članova vlade i lokalnih funkcionera, tako još i više od strane predsednika države", rekao je Nemanja Nenadić iz Transparentnosti Srbija.\n"...Borba protiv korupcije a naročito u onom segmentu korupcije na visokom nivou ili političke korupcije i borba protiv organizovanog kriminala. Jedna bitna stavka u svemu tome su veze kriminalnih grupa sa državnim strukturama - i dok se to ne zagrebe i detaljno ne istraži, nećemo imati napretka", smatra Jelena Pejić Nikić iz Koalicije "PrEUgovor".\nSrbiju tek čeka i usvajanje sveobuhvatne antikorupcijske strategije koja bi mogla da targetira i delimično reši neke od navedenih hronično problematičnih oblasti, koje se godinama provlače kroz evropske dokumente.


srbijasport.net - Vesti - Odbojka - Priželjkuju pobedonosni het-trik\nSreda, 28.07.2021 16:33\n20.11.2020 V. Jankov\nTim koji pobeđuje ne treba menjati! To je stara izreka u sportu i podržavaju je u redovima odbojkaša Bečeja. Posle dve uzastopne pobede identičnim rezultatom 3:1, u Aranđelovcu protiv Šumadije i kod kuće sa Topličkim vitezovima iz Kuršumlije, momci sa Tise u istom sastavu priželjkuju ostvarenje pobedonosnog het-trika u Loznici protiv istoimenog B prvoligaša.\n- Svaka utakmica je izazov za sebe, ali to ne znači da u nju ne ulazimo sa istim ambicijama da pobedimo. Uigrani smo i ako svako pruži svoj maksimum na terenu možemo ravnopravno da se suprostavimo domaćinu. Moja je prognoza da će nijensepresuditi oko rezultata, razmišljanje je trenera - igrača Bečejaca Veselina Džigurskog.


Kragujevac: Kovid kapaciteti u bolnici popunjeni 75 odsto\nDruštvo Autor:Aleksandra Petrović11. okt. 202115:55\nU kragujevačkom Univerzitetskom kliničkom centru na lečenju je 268 kovid pacijenta, od kojih svaki četvrti ima tešku ili srednje tešku kliničku sliku, izjavio je novi vršilac dužnosti direktora te ustanove Prof. dr Slobodan Milisavljević. On je na današnjoj sednici gradskog Štaba za vanredne situacije rekao da je popunjenost kapaciteta za zbrinjavanje kovid pacijenata trenutno oko 75 posto.\n„Pacijenti sa teškom i srednje teškom kliničkom slikom zahtevaju oksigenu potporu i njihovo stanje se pogoršava, ne na dnevnom nivou, već iz sata u sat‘‘ upozorio je Prof. dr Slobodan Milisavljević na ozbiljnost situacije. On je istakao da je na respiratoru trenutno 29 pacijenata, dok kiseonik preko ‘‘haj flou‘‘ uređaja prima 37 obolelih.\nPrema njegovim rečima u UKC-u sedam klinika radi u kovid režimu, a trijaža svih kovid pacijenata obavlja se na Infektivnoj klinici, odakle se dalje, na osnovu kliničke slike upućuju u jedinice intenzivnog lečenja i druga kovid odeljenja. Dnevno se sa lečenja otpusti oko 20 kovid pacijenata, ali je broj hospitalizovanih poslednjih dana gotovo uvek isti, jer je broj prijema novoobolelih isti kao i broj izlečenih pacijenata, rečeno je na Štabu za vanredne situacije.\nNovi vd direktor je izjavio da se u UKC-u postepeno uvodi normalizacija operativnog programa, posle nedavne zabrane svih operacija koja je bila na snazi u toj ustanovi.\n‘‘Operativni program je dozirano pušten, pre svega za onkološke pacijente, jer najveći poblem imaju pacijenti sa teškim malignim oboljenjima kod kojih je indikovano operativno lečenje. Sada je to pušteno, a nadamo se da ćemo u zavisnosti od karaktera epidemiološke situacije početi i sa klasičnim operacijama. Izvršena je preraspodela odeljenja u Kliničkom centru, tako da pokušavamo da uradimo većinu invanzivnih dijgnostičkih procedura za ne kovid pacijente, ali opet sve zavisi od epidemiološke situacije. Ukoliko se stanje poboljša, onda ćemo sve veći broj intervencija vratiti na staro, odnosno krenućemo sa svim invazivnim dijagnostičkim procedurama i redovnim operativnim programom‘‘ pojasnio je dr Milisavljević.\nProf dr Slobodan Milisavljević Foto:Aleksandra Petrović/Nova.rs\nNa sednici gradskog Štaba za vanredne situacije ocenjeno je da je u Kragujevcu i dalje ‘‘ozbiljna epidemiološka situacija‘‘ bez obzira na to što je broj novozaraženih sa nedavnih 300 slučajeva dnevno, poslednjih nekoliko dana ‘‘pao‘‘ ispod 200 novoobolelih, te apeluju na građane da se što pre vakcinišu. Prema najnovijim podacima gradskog Instituta za javno zdravlje, do sada je revakcinisano 50,74 odsto punoletnih građana, dok je treću dozu primilo 15 osto, odnosno oko 23.000 ljudi.


Predsednik Pokrajinske vlade Igor Mirović sastao se danas sa ambasadorom Republike Francuske u Srbiji Pjerom Košarom, sa kojim je razgovarao o mogućnostima za dalje unapređenje saradnje u oblastima ekonomije i zaštite životne sredine. Sagovornici su se saglasili da su dobri bilateralni i tradicionalno prijateljski odnosi između Srbije i Francuske važna osnova za saradnju u svim sferama. Predsednik Mirović istakao je da AP Vojvodina ima dobre odnose sa francuskim regionima, pre svih sa Departmanom Valdoaz, ali i sa brojnim udruženjima i francuskim institutima.\nNa sastanku je bilo reči i o novim modelima produbljivanja saradnje u oblastima inovacija i kulture, u kojima, prema oceni sagovornika, ima mnogo potencijala. Ambasador Košar je u razgovoru iskazao želju za daljim intenziviranjem odnosa u oblastima od zajedničkog interesa, ocenjujući da AP Vojvodina ima velike mogućnosti, te da je dobro mesto za investiranje. Nakon sastanka, Mirović i Košar otvorili su u Skupštini AP Vojvodine seminar „Održivo upravljanje vodom: od otpadnih voda do stvaranja vrednosti“, koji se održava u organizaciji Fonda „Evropski poslovi“ AP Vojvodine i Ambasade Francuske, u okviru projekta „Ekoopština“, sa ciljem utvrđivanja postojećeg stanja i predstavljanja primera dobre prakse kada je reč o lokalnom upravljanju vodama.\n„Adekvatno upravljanje pre svega otpadnim vodama jeste pitanje od značaja za celokupno društvo i važno je da o tome govorimo. Ova konferencija je veoma značajna jer će predstavnici lokalnih samouprava imati priliku da steknu nova znanja i povežu se sa predstavnicima francuskih kompanija, opština i gradova“, izjavio je predsednik Mirović.\nIgor Mirović Pjer Košar


Pismo 400 političara najbogatijem čoveku na svetu - 05.12.2020, Sputnik Srbija\nSvetski političari, njih 400, uputilo je pismo osnivaču „Amazona“ Džefu Bezosu u kojem traže da kompanija promeni poslovnu praksu, a on da se ponaša kao globalni... 05.12.2020, Sputnik Srbija\nsvet, vesti, amazon, džef bezos\n09:06 05.12.2020 (Osveženo: 09:20 05.12.2020)\n© AP Photo / Evan Agostini/InvisionDžef Bezos\nU pismu izvršnom direktoru Amazona i najbogatijem čoveku na svetu s neto bogatstvom od 185 milijardi dolara lideri poručuju da svet „zna da Amazon može da priušti da plaća svoje radnike, troškove zaštite životne sredine i poreze“, ali da je kompanija „izbegla i zaobišla da plati svoje dugove prema radnicima, društvima i planeti“.\nMeđu potpisnicima pisma Bezosu su američke kongresmenke Ilhan Omar i Rašida Tlaib i potpredsednica Evropskog parlamenta Hajdi Hautala, kao i niz članova parlamenata iz Velike Britanije, kao i političke ličnosti iz Turske, Francuske i Grčke, objavio je portal „Investitor“.\nIstiču da se bogatstvo Bezosa dramatično povećalo tokom pandemije jer se potrošači snabdevaju osnovnim stvarima i okreću se internet kupovini u većem broju nego ranije.\nPolitičari širom sveta žele da „Amazon“ poveća platu svojim radnicima, da se do 2030. obaveže na nultu emisiju štetnih gasova, kao i da obezbedi transparentnost nad privatnošću i korišćenjem podataka svojih kupaca.\nU pismu se ocenjuje da zaposleni u Bezosovoj kompaniji „ulaze u opasne radne odnose s poslodavcem, uživaju malo ili nimalo povećanje plate i suočavaju se s odmazdom zbog napora da se obrate poslovodstvu ili da se organizuju“.\nPolitičari takođe kritikuju i iznos poreskih doprinosa „Amazona“.\n„Globalnim izbegavanjem poreza nanosite štetu javnoj zdravstvenoj zaštiti, obrazovanju, stanovanju, socijalnoj bezbednosti i infrastrukturi“, navodi se u pismu.\nIz „Amazona“ je za „Independet“ rečeno da „pitanja pokrenuta u ovom pismu proizlaze iz niza obmanjujućih tvrdnji pogrešno informisanih grupa moći koje, čini se, koriste Amazonovu reputaciju kako bi istakli svoj lični uticaj“.


Poruka lidera PSG uoči lokalnih izbora\nNikola Adamovic 01.02.2018. 10:09h\nSaša Janković, koji je podržao Đilasa za gradonačelnika, kaže da u Srbiju moraju da se vrate sloboda i poštovanje zakona\nSaša Janković, lider PSG, kazao je juče da je Beograd samo prva stepenica vraćanja Srbije na normalan istorijski put i naglasio da su svi zahtevi koalicije koja predlaže Dragana Đilasa za gradonačelnika Beograda ostvarivi, samo ako se promene izvedu u celoj Srbiji.\nJanković je kazao i da se sindikalna organizacija radnika GSP- Pravda kolektivno učlanila u PSG.\n- Moramo vratiti u Srbiju vladavinu prava, slobodu, poštovanje zakona, jer država ne sme da bude poprište unutarstranačkih klanova i podele plena - naveo je lider PSG, i dodao da mu je drago što se sindikat GSP- Pravda pridružio PSG jer se mora razgovarati o pravima radnika.\nLider PSG je najavio i da će opozicione stranke u nedelju, 4. februara u 19 sati ispred RTS organizovati proteste za slobodne medije u Srbiji.\nDragan Đilas nije govorio na konferenciji za novinare, niti je odgovarao na pitanja, a rekao je samo da sa Jankovićem „ima sjajan odnos“. Predsednik sindikalne organizacije GSP-Pravda Dragan Stojković rekao je da smatra da su pravda i sloboda temelji na kojima se mora graditi normalno društvo i da sa PSG deli zajedničke ciljeve, vrednosti i principe:\n- Ovo nije ugovor, naš sindikat je slobodan, nije vezan za bilo koju grupaciju, naš cilj je zaštita radnika.\nJANKOVIĆ NAPRAVIO HAOS NA TVITERU: Posle ove objave krenula je lavina negativnih komentara!\nSAŠA JANKOVIĆ O UBISTVU OLIVERA IVANOVIĆA: Neki mediji su vodili kampanju najgore vrste\nSaša JankovićDragan ĐilasPSGlokalni izborivladavina pravaSrbija


7 NAČINA ZA PODIZANJE SAMOPOUZDANJA DO MAKSIMUMA: Ovo je ključ svakog uspeha!\nPrihvatite sebe i budite nežni prema sebi, a ujedno iskažite i svoj stav. Evo kako da povećate svoje samopouzdanje\n25.07.2021. - 19:40h Autor: Stil/Sensa\nPostoje različiti načini da budete samosaosećajni i da u celosti prihvatite sebe sa svojim vrlinama i manama. Tek kada osvestite svoje celokupno biće moći ćete da ostvarite sve što želite, bićete sigurniji, sampouzdaniji i srećniji.\nPonekad žene imaju naučenu potrebu da druge ljude stavljaju ispred sebe i tuđe emocije ispred svojih, kako bi se osećale dobrim i korisnim.\nUkoliko neko prelazi vaše granice, traži od vas previše ili čini da se osećate loše, pokušajte da se izdignete iz te situacije, iskoristite svu vašu hrabrost i samopoštovanje i hrabro recite "NE". Ne morate to da učinite na ružan način, ali dajte do znanja šta je prihvatljivo, a šta nije.\nKada se desi da vas neko uvredi ili se loše ponaša prema vama, nemojte da suzbijate svoj bes, jer je to nezdravo. Dozvolite sebi da iskažete taj bes, uz svest o tome da to činite kako biste zaštitili sebe i one koje volite.\nSvakako, budite mudri u tome na koji način ispoljavate svoje bes, kako bi iskazivanje ove emocije bilo konstruktivno, a ne destruktivno. Svakako, dopustite sebi da u potpunosti osećate svoj bes i dozvolite mu da slobodno prolazi kroz vaše telo. To je lice ljubavi prema sebi. Naučite i kako da se nosite sa tuđim besom, to će vam dodatno olakšati život.\nZapitajte se šta vam je potrebno da biste se osećali srećnim i ispunjenim. Prvi korak ka tome je da znate šta vam je potrebno, a drugi korak je preduzimanje akcije, kako biste znali da ste sve učinili da svoj cilj i ostvarite.\nZapišite šta vam je potrebno da biste bili stabilni, bilo da je reč o emocionalnoj pomoći, snu, smehu... Recite sebi da zaslužujete da budete srećni i ispunjeni.\nUkoliko osećate da ste "zaglavljeni" u poslu, u vezi ili životnoj situaciji, koja vas čini nesrećnima, ili ponavljate obrazac ponašanja koji vas čini srećnijim, pokušajte da pronađete podršku i pomoć u vidu psihologa ili životnog trenera koji će vam pomoći da vratite veru u sebe i svoje kapacitete. Na taj način, bićete korak bliže ostvarivanju svojih ciljeva.\nPUCAJU OD SAMOPOUZDANJA I NIKADA NE OSUĐUJU DRUGE: 11 osobina koje imaju prirodno kul ljudi!\nSamopouzdanjeKako povećati samopouzdanjeprihvatanje sebeNegovanje uma


Vučić: Ugrožen mir, moramo sami o sebi da brinemo\nSrbija\tAleksandarVučić\tKosovo\nPredsjednik Srbije Aleksandar Vučić rekao je u obraćanju javnosti da je između 110 i 130 pripadnika kosovskih specijalnih snaga učestvovalo u jučerašnjem zauzimanju saobraćajnica i jezera Gazivode.\nVučić je rekao da je danas prekršen niz sporazuma. Istakao je da je, po treći put od 26. marta, na apsolutno neprimjeren način ugrožen i napadnut mir, te pokušano da se od Srbije dobije odgovor koji bi Priština mogla da iskoristi, zajedno sa jednim dijelom međunarodne zajednice da satanizuju Srbiju.\n- To su učinili bez bilo kakvog prava i suprotno Biselskom dogovoru i sporazumu i pokušali na svaki način da pokažu da ih ti sporazumi ne obavezuju i, još gore, da imaju podršku, prije svega, svojih zapadnih saveznika - rekao je on.\nVučić je naveo da naoružani Albanci na sjeveru Kosova, po ranije postignutom dogovoru, mogu da se pojave samo uz ispunjenje dva uslova- uz odobrenje NATO i uz punu saglasnost lokalne srpske zajednice.\n- Ne znam da li su imali saglasnost NATO, a drugi uslov je u potpunosti pogažen. Niko Srbe nije pitao, niko ih nije obavijestio - rekao je on i upitao da dogovori u Briselu, ne samo sa u EU, već i sa NATO, vrijede dok traje pres konferencija.\nOn je podsjetio da je Kfor u prvom saopštenju rekao da nema informacije o prisustvu ROSU, u trenutku kada je već bila poznata informacija da su oni u okolini Gazivoda.\nPredsjednik Srbije je naglasio da pripadnici kosovskih specijalnih snaga ROSU nemaju šta da traže na sjeveru Kosova sa dugim cijevima.\n- Imali su najmanje 12 snajperista po brdima oko Gazivoda i oko 90 policajaca do zuba naoružanih, te još toliko njih u rezervi spremnih da svakog trenutka djeluju - rekao je Vučić.\nVučić je istakao da je reakcija EU takva da je najradije ne bi komentarisao.\n- Danas se vidjela da srpska suza nema roditelja, da moramo sami o sebi da brinemo, da naš narod nema na koga da se osloni osim na sebe i srpsku državu - rekao je predsjednik Srbije. Upitao je predstavnike EU od čega Srbi i Srbija treba da se uzdrže.\nOn je rekao da je Srbima danas prijećeno ratom i pozvao srpski narod na ujednjenje u borbi za istinu, a ne protiv nekoga.\nVučić je poručio Srbima na Kosmetu da budu mirni i zamolio Srbe iz Zubinog potoka da napsute barikade i da se vrate svojim kućama, te da i ubuduće pitaju svoju državu Srbiju i razgovaraju sa njenim vlastima o svemu.\n- Srbija je danas poručila da neće tolerisati nasilje nad svojim narodom i rušenje potpisanih sporazuma - istakao je predsjednik Srbije.


Nova Varoš: Kriza vlasti ili pokušaj lokalnog SNS-a da povrati izgubljeno? - PPmedia\nNova Varoš: Kriza vlasti ili pokušaj lokalnog SNS-a da povrati izgubljeno?\nPosted on\t21 октобра, 2016 4:08 pm by adminpp033\nProšlo je mesec dana otkako je formirana nova vlast u opštini podno Zlatara, i to prelaskom odbornice Gordane Khouitar (SNS) u opozicionu Grupu građana Novi ljudi, već se pojavio prvi veći problem. Predsednik, sedam članova i devet zamenika Opštinske izborne komisije, na čelu sa predsednicom Jelenom Leković, podnelo je ostavku na izabrana mesta u tom skupštinskom telu. To je dovelo u pitanje verifikaciju mandata budućih odbornika, koji bi trebali da se verifikuju na prvoj narednoj sednici lokalnog parlamenta. Predsednik ovdašnje opštine Radisav Vasiljević ističe da ovim potezom Izborne komisije nije ugrožena skupštinska većina, te da će protiv njih biti podneta krivična prijava.\n“Ja razumem želju Srpske napredne stranke u Novoj Varoši da dođe na vlast , ali ne razumem zašto to rade mimo zakona. U Opštinskoj izbornoj komisiji nalazi se pet pravnika, njihova obaveza je da mene, kao predsednika opštine, savetuju kako da radim u skladu sa zakonom. Ovakvim njihovim potezom oni krše zakon i ja kao predsednik opštine prinuđen sam da podnesem krivične prijave protiv svih članova Izborne komisije koji su podneli ostavku“, kazao je predsnik opštine Radisav Vasiljević.\nRadisav Vasiljević predsednik opštine Nova Varoš\nOpštinska izborna komisija ima 13 članova i isto toliko zamenika. Na mesto predsednika Komisije Jelena Leković izabrana je 2013 godine , ostavku na to mesto podnela je u utorak i to, kako kaže, zbog toga što ne želi da učestvuje u prekrajanju izborne volje građana.\n“Podneli smo ostavke, nećemo da učestvujemo u nasilnom prisvajanju volje građana, mi smo sproveli izbore u aprilu, tada su se građani izjasnili koga žele. Pojedeni članovi od juče su izloženi pritiscima sa svih strana tako da je jedan od njih pobukao ostavku”, kazala je Jelena Leković predsednica Komisije.\nOvdašnji lokalni parlament broji 27 odbornika, većinu od 14 odbornika čine Grupa građana „Novi ljudi za Novu Varoš“, Demokratska stranka i Nova Srbija, dok su u opoziciji ostali Srpska napredna stranka sa 11 odbornika, Socijalistočka partija Srbije i Sandžačka demokratska partija sa po jednim odbornikom.\nОзнаке: Jelena Leković, kriza vlasti, predsednik opštine Nova Varoš, Radisav Vasiljević, vesti nova varoš


Skupština Crne Gore usvojila budžet za 2013. | Crna Gora | Al Jazeera Balkans\nSkupština Crne Gore usvojila budžet za 2013.\nBudžet za narednu godinu iznosi 1,26 milijardi eura.\nNakon usvajanja budžeta mogu se očekivati dodatni porezi na zaradeAnadolija\nNakon trećeg dana rasprave, Skupština Crne Gore u petak navečer je usvojila budžet za narednu godinu u iznosu 1,26 milijardi eura. Za usvajanje budžeta, glasala su 44 poslanika, dok je njih 33 bilo protiv.\nOvakav budžet, kako smatraju opozicionari, je restriktivan i sirotinjski, što, kako se više puta ponovilo iz opozicije, jeste rezultat lošeg vođenja ekonomske politike prethodne godine, a sve to dovodi do neravnomjernog razvoja i povećanja zaduženosti.\nNakon usvajanja budžeta mogu se očekivati dodatni porezi na zarade, odnosno, kako se radnici u javnoj upravi ne bi otpuštali, Vlada je predložila a Skupština usvojila, da se poveća porez na zarade, i to na plate veće od 270 eura. Plata će biti manja i poslanicima u iznosu do sedam posto, manje zarade očekuju se i u regulatornim agencijama, kao i čelnicima državnih preduzeća.\nVišak radnika u javnoj upravi\nS obzirom na to da Crna Gora nema dovoljno novca, a radnika u javnoj upravi ima i viška, u narednoj godini će se sa tri posto oporezovati plate onih koji primaju više od 400 eura, odnosno umjesto sa devet, biće oporezovane sa 12 posto.\nProsječna zarada u Crnoj Gori iznosi 480 eura, a penzija 280 eura.\nDržava je budžetom usvojila zamrzavanje penzija, dok pomoć mogu očekivati oni najugroženiji. Na ovaj načina država planira da uštedi 30 miliona eura.\nIzmeđu ostalog, budžetom je za narednu godinu predviđen i rast prihoda od 0,97 posto u odnosu na ovogodišnji rebalans, što čini 33 posto bruto domaćeg proizvoda (BDP), dok je rashodovna strana budžeta planirana u iznosu od 1,26 milijardi eura ili 35,99 posto BDP-a.\nProjektovani deficit iznosi 2,73 posto BDP-a, dok je primarni deficit bez kamate projektovan u iznosu od 0,6 posto BDP-a.\nPrema crnogorskom budžetu za narednu godinu, predviđen je ekonomski rast od 2,5 posto, a da bi se planovi realizovali, država će se dodatno zadužiti 250 miliona eura.\nRasprava o crnogorskom budžetu još traje\nPomiješana mišljenja o novom crnogorskom budžetu - Al Jazeera Balkans\nPomiješana mišljenja o novom crnogorskom budžetu


Rak je, najpre, kao bolest poznat još iz medicinskog dela indijskog umetničkog epa Ramajana iz 2000. godine pre naše ere i egipatskih papirusa iz 1500. godine pre našeg vremena. Slavni grčki lekar Hipokrat dao je prvi ime bolesti karcinom, smatrajući da ona dolazi usled poremećenih odnosa između krvi, sluzi i žuči, prema njegovom poznatom učenju 1 o sokovima. Drugi, ne manje poznati grčki lekar Galen, iz drugog veka naše ere, mislio je da crna žuč prouzrokuje rak, pa da su ovoj bolesti, dakle, skloni ljudi melanholičnog temperamenta. Ovo isto je još, uvek mislio i čuveni arapski lekar iz 1000. godine - Avicena. Prema tibetansko-lamaističkoj medicini, već vekovima se misli da je poslednji uzrok raku u faktoru ličnosti.\nKonstitucionalno-humoralna teorija raka održala se u evropskoj medicini do u kasni XVIII vek. Još i u XIX veku većina poznatih lekara je mislila da rak lakše nastaje kod osoba sklonih povećanoj i produženoj nervnoj napregnutosti, ali i žalosti. Krajem XIX veka počela su u Engleskoj u bolnicama za rak prva sistematska izučavanja, koja su pokazala da je od 250 ispitanika, 156 imalo, pre izbijanje bolesti, teška duševna opterećenja, naročito prouzrokovana smrću nekog bliskog srodnika. Kako su jedno vreme u XX veku psihička istraživanja uzroka raka izgubila od ranijeg značaja pred direktnim istraživanjem ćelija, virusa i mogućeg organskog uzroka, poslednjih decenija psihosomatska je medicina, obogaćena iskustvima psihoanalize, obnovila izučavanja psihogeneze raka.\nSve do u najnovije vreme proteže se staro verovanje da u ličnosti onih kojih obole od raka preovlađuju pasivnost, sputanost volje, neodlučnost, depresija. Ukratko: toliko ćudljivi tok raka ne dovodi se u vezu samo sa većom ili manjom malignošću tumora već i sa duševnim uticajem. Da osnovno raspoloženje bolesnika može da uspori, ubrza ili čak zaustavi rast tumora, nezavisno od terapije, odlično je poznato ne samo kancerolozima, hirurzima, radiolozima već, isto tako, i samim bolesnicima i njihovoj okolini. Spontana izlečenja od raka, jednom sigurno dokazanog, iako vrlo retka, opisana su u stručnoj literaturi i u ovoj još uvek nerazjašnjenoj misteriji psihičkom činiocu ne može da se ne pripiše znatna uloga. Iako smo još daleko od toga da postavimo čvršće karakteristike ličnosti koje su sklone oboljevanju od raka, savremena psihološka istraživanja u Americi mogla su da kod 300 bolesnika, u 64% pokažu neke zajedničke crte u ličnosti obolelih. Tako je pokazano da u već sasvim mladim godinama budući pacijenti ispoljavaju rano razvijena osećanja krivice praćena samoprekorima. Odnosi prema ljudima u toku srednjeg doba života ostaju površni, ne unosi se dovoljno topline i energije u njih, emocionalne veze vremenom slabe, postoji opšte osećanje zatajivanja u životu. U starijim godinama degresivno osećanje usamljenosti raste, katkad pacijenti na pragu razboljevanja više zapravo i nisu depresivni, već stvarno očajni. Zajedno sa očajanjem nastupa želja i ujedno strah od smrti, Gubitak nekog bliskog bića često je odlučujući činilac za početak bolesti. Ranija osećanja krivice opet snažno nadiru, ovoga puta vezana za izgubljeni objekat. U toku jednog ispitivanja šesdesetorice pacijenata obolelih od raka, trideset i jedan je mislilo da su sami krivi zbog bolesti, dvadeset pet da su krivi drugi. Još pre nego što su se razboleli, jedan tip budućih bolesnika čami u strašljivo-depresivnom stanju ne tražeći ni od koga pomoći, drugi tip pokušava da svoje osećanje krivice razreši nezadrživim predavanjem sebe spoljnjem svetu, neracionalno trošeći svoju energiju.\npreuzeto sa sajta www.svetosavlje.org


Kalinić bi mogao da rasvetli veliki broj ubistava: Na slici sa Dušanom Spasojevićem\n- Simović i Kalinić dobijali su novac zarađen kriminalnim aktivnostima prvenstveno prodajom droge. Za njih je u Beogradu organizovano radila čitava mreža dilera. U pitanju su osobe koje su odranije bliske sa njima, a koje po kriminalnoj reputaciji nisu posebno poznate policiji. Ti ljudi su izabrani upravo zbog takve reputacije, da zbog veza sa odbeglim „zemuncima” ne bi bili sumnjivi policiji - kaže za „Blic” izvor iz srpskog MUP.\nPod čijim pokroviteljstvom su radili Kalinićevi i Simovićevi dileri i na koji način je do njih stizala droga koju su rasturali u Beogradu, trebalo bi da bude utvrđeno u istrazi koja je u utorak pokrenuta u Zagrebu. Istraga je pokrenuta nakon što je tamo Simović sa dva hica ranio Kalinića, i za sada se zasniva na saznanjima koje je Kalinić otkrio hrvatskoj policiji.\n- Novac iz Beograda za Simovića i Kalinića nije išao direktno ka Zagrebu, već su koverte išle iz grada u grad, kroz Srbiju i Bosnu, do Hrvatske, kako bi se policiji zavarao trag. U pitanju se sume od po nekoliko hiljada evra, koje su Kaliniću i Simoviću omogućavale dobru logistiku za skrivanje, ali ne i preterano luksuzan život. Kao begunci, oni su morali da žive povučeno, što je podrazumevalo i skroman, neupadljiv život - kaže naš izvor. „Blic” saznaje i da je u stanovima u Zagrebu, koje su koristili Kalinić i Simović, nađeno nekoliko telefonskih kartica, sa brojevima koje su kao kontakt ostavljali gazdama.\n- Do sada je locirano osam stanova u Zagrebu, koje su njih dvojica iznajmili u poslednjih nekoliko meseci. U njima su nađene kartice koje su isključivo korišćene za vezu sa vlasnicima stanova, i preko njih Kalinić i Simović nisu kontaktirali sa jatacima u Srbiji. Veze sa njima, ali i sa kriminalcima iz regiona, održavali su isključivo internetom - kaže izvor „Blica”.\nTajna sa kim su sve bili na vezi Kalinić i Simović mogla bi da bude otkrivena pregledom laptopa, koji je kod Simovića nađen pretprošle noći kada je uhapšen u selu Morović.\n- Simović u bekstvu iz Hrvatske nije sa sobom poneo mobilni telefon, iz straha da preko GPS sistema ne bude lociran, već laptop preko koga je održavao kontakte. Kompjuter je zaplenjen i po nalogu suda će biti poslat na veštačenje - kaže naš izvor.\nKontakti preko interneta mogli bi da utvrde i kakvu su ulogu i zadatke Kalinić i Simović imali u klanu odbeglog pljevaljskog narko-bosa Darka Šarića.\n- Dvojica odbeglih „zemunaca” su često boravili u Sloveniji i Italiji, čije je podzemlje u ime Šarića držao Dragan Tošić, nedavno uhapšen u Ljubljani. Tošić se sumnjiči da je organizovao preuzimanje Šarićevog kokaina iz italijanskih luka, a zatim ga prebacivao u zapadnu Evropu - kaže izvor „Blica”.\nOn navodi i da najviše podataka policija može da dobije upravo od Kalinića, koji se oporavlja u bolnici u Zagrebu, a sa kojim razgovara jedan hrvatski policajac.\n- Kalinić je počeo da priča o ubistvima koje je počinio. On je već osumnjičio Aleksandra Simovića za ubistvo Zorana Vukojevića Vuka i Zorana Povića u junu 2006, ali se od njega očekuje i da rasvetli ubistva Gorana Marića i Ilije Novovića, čija su ugljenisana tela nađena u aprilu 2008. - kaže naš izvor.\nKalinić i Simović su bili veoma aktivni u kriminalnim dešavanjima, i kako kaže naš izvor, bili su upućeni u sva važna dešavanja u regionu.\n- Radili su za Darka Šarića, bez čijeg znanja poslednjih godina niko nije smeo ništa da uradi, a u svim zemljama regiona su bili povezani sa lokalnim mafijašima koji su im pružali zaštitu. Kalinić bi sada mogao da rasvetli sve zločine u okruženju. On govori, ali njegovo ispitivanje zbog njegovog zdravstvenog stanja ide sporo- kaže izvor „Blica”.\nMiloš Simović (31), koji je poslat na izdržavanje ukupne kazne od 40 godina zatvora za ubistvo premijera Zorana Đinđića i druge zločine zemunskog klana, biće saslušan, po odobrenju suda, za nove istrage - ubistvo svedoka saradnika Zorana Vukojevića Vuka, zakopano oružje „zemunaca” i ubistva koja nisu obuhvaćena ranijom optužnicom i presudom.\nOn će biti ispitivan o svom skrivanju nakon ubistva premijera Đinđića 12. marta 2003. i eventualnim vezama sa „zemuncima” koji su još u bekstvu .\n- Nema potrebe da se žuri sa njegovim ispitivanjem. On još nije pokazao spremnost da progovori, a u zatvoru je i pravosnažno je osuđen, tako da neće nigde otići. Simović neće biti ispitivan za već presuđena ubistva, a za ranjavanje Kalinića će biti saslušan u okviru pravne pomoći Zagrebu - kaže izvor „Blica”, upoznat sa pretkrivičnim postupcima koji se vode. Među otvorenim istragama su za ubistvo Žike Petrovića, nekadašnjeg generalnog direktora „Jata”, i Momira Gavrilovića, pripadnika DB. Sa ovim ubistvima su dovođeni u vezu pripadnici zemunskog klana.\nSimoviću će biti uručene dve pravosnažne presude za ubistvo premijera Đinđića na 30 godina zatvora i za druge zločine zemunskog klana, za šta je osuđen na 40 godina. On ima prvo da uloži zahtev da se samo njemu ponovo sudi, jer nije prisustvovao tim suđenjima. Braća Aleksandar i Miloš Simović imali su iste advokate, ali su im pre tri meseca otkazali punomoćja. Protiv njih još nije pravosnažno okončan postupak za nekoliko otmica, među kojima i Miroslava Miškovića, vlasnika „Delte”.


iAnatomija: EU će u septembru predložiti zajednički zakonski okvir za punjače\nRaznolikost u konektorima za punjače za telefone smanjena je od 2011. godine, ali sada se Evropska unija zalaže za univerzalno rešenje. Evropska komisija, izvršna grana EU, trenutno izrađuje predlog zajedničkog rešenja za punjače za mobilne uređaje, rekli su izvori za Reuters. Očekuje se da će biti predstavljen u septembru.\nApple će najverovatnije biti oštećen takvim zakonodavstvom. Prema studiji iz 2019., koju je naručila EK, Lighting konektor se koristi u samo 21% telefona, a 79% je mikro-USB ili USB-C. Izvor nije dao više detalja o izradi zakona, ali već znamo da su poslanici u Evropskom parlamentu glasali za zajednički punjač.\nGlavni razlozi za unifikaciju standarda punjača su uticaj na životnu sredinu i pogodnost korisnicima. Apple je izjavio da bi univerzalno rešenje "naškodilo inovacijama" i stvorilo "brdo elektronskog otpada" ako bi potrošači bili primorani da pređu na nove punjače. Takođe je navedeno da se industrija prirodno kreće ka USB-C rešenju, pa bi bilo kakva direktna regulacija bila nepotrebna.


Daniel Fried, Distinguished Fellow, Atlantic Council\nPredstojeći razgovori delegacija Srbije i Kosova u Vašingtonu mogli bi da se smatraju uspešnim čak i ako dovedu do postepenog unapređenja dijaloga, kaže za Glas Amerike Danijel Frid, nekadašnji pomoćnik državnog sekretara za Evropu i Evroaziju, danas visoki saradnik nevladinog Atlantskog Saveta.\nFrid dodaje da se "nada da se Trampova administracija konsultovala sa partnerima iz Evropske unije".\n"Ako ostavimo po strani međusobne sitne razmirice u javnosti, rešenje problema na Balkanu zavisi od evropske budućnosti za sve tamošnje zemlje, koju samo Evropska unija može da obezbedi, a ne Sjedinjene Države", kaže Frid.\nGlas Amerike: Šta biste okarakterisali kao uspeh u ovom konkretnom slučaju?\nFrid: Ambasador (Ričard) Grenel je govorio o postizanju napretka na ekonomskom i trgovinskom planu između Srbije i Kosova. Bilo bi značajno i dobro ako se to postigne, posebno ako nastojanja na samitu budu nadgradnja nad dosadašnjim dostignućima i ako se ne bude počelo od nule.\nGlas Amerike: Izgleda da predstoji ozbiljan rad pre potpisivanja bilo kakvog velikog sporazuma, imajući u vidu prošlonedeljnu izjavu predsednika Srbije da u Vašingtonu neće biti razgovora o priznavanju Kosova?\nFrid: Voleo bih da bude postignut veliki sporazum, uključujući priznanje Kosova od strane Srbije. Međutim, to je sada malo verovatno i ne bi trebalo da bude jedina mera uspešnosti sastanka.\nGlas Amerike: Šta je po vama cilj ovog sastanka i da li bi Sjedinjene Države trebalo da ostanu aktivno angažovane čak i ako ne bude postignut uspeh?\nFrid: Vašington bi mogao da padne u iskušenje da izvrši pritisak na obe strane da postignu neki sporazum preteći povlačenjem iz svojih inicijativa na Balkanu. To bi bila greška. Sjedinjene Države su naučile tešku lekciju da napuštanje problema, bilo da je reč o onima na Balkanu ili drugim, neće dovesti do toga da oni nestanu.\nGlas Amerike: Šta bi po vama mogao da bude motiv dve strane da postignu neku vrstu prodora na ovom konkretnom sastanku?\nFrid: Možda obe strane procenjuju da mudrim traganjem za odgovarajućim rešenjima između Sjedinjenih Država i Evropske unije, mogu da izbegnu teške, ali neophodne opcije. Generalno verujem da bi EU i SAD trebalo da sarađuju na harmoničan način. Vašington ima političku moć u regionu. Evropska unija ima resurse i najveću nagradu - članstvo u EU. Kada Sjedinjene Države i Evropska unija kombinuju svoje resurse imamo bolju šansu da postignemo napredak. U svakom slučaju, želim ambasadoru Grenelu uspeh na predstojećem sastanku.\nGlas Amerike: Predsednik Srbije Aleksandar Vučić je prošle nedelje, tokom posete šefa ruske diplomatije Sergeja Lavrova Beogradu podsetio da Rusija podržava dijalog pod okriljem EU i poručio da je “za bilo kakvo rešenje uvek potrebna i saglasnost Rusije", kako je rekao, "zbog Saveta bezbednosti, ali i zbog toga što mi ne želimo da svi budu konsultovani i pitani, a da Rusiju niko ništa ne pita". Šta vi kažete na to?\nFrid: Vučić je u pravu kad jasno stavlja do znanja da će Srbija ostati u vezi sa Rusijom. Međutim, da li Putinova vlada želi da vidi realizaciju budućnosti Srbije u Evropskoj uniji? Da li će podržati, ili bar neće sprečiti, sporazum na tom planu? Ili će Kremlj nastojati da prolongira još jedan zamrznuti konflikt, koji će značiti lošu budućnost za Srbiju.


Jeftini letovi iz Malih spoljnih ostrva Sjedinjenih Država - Avio karte Mala spoljna ostrva Sjedinjenih Država - eSky.rs\nAvio karte iz Malih spoljnih ostrva Sjedinjenih Država\nPretražite letove iz Malih spoljnih ostrva Sjedinjenih Država\nProverite najbolje prilike za letove iz Malih spoljnih ostrva Sjedinjenih Država\n✔ Postoje li posebne ponude za letove iz Malih spoljnih ostrva Sjedinjenih Država na eSky.rs?\n✔ Mogu li se pobrinuti za osiguranje prilikom rezervacije leta iz Malih spoljnih ostrva Sjedinjenih Država?\n✔ Ako rezervišem let iz Malih spoljnih ostrva Sjedinjenih Država, mogu li da rezervišem ujedno i smeštaj?\n✔ Koje avio-kompanije nude letove iz Malih spoljnih ostrva Sjedinjenih Država?\nBudite sigurni, da na eSky.rs ponuda letova iz Malih spoljnih ostrva Sjedinjenih Država uključuje ne samo niskotarifne avio-kompanije, već i one koje su specijalizovane za visoki standard.\nPopularni gradovi Jeftini letovi iz Midway Atoll


Srpski delegati nisu podržali nijednu tačku dnevnog reda /VIDEO/ - NTV Arena Bijeljina\nZbog nepostojanja entitetske većine, odnosno nedostatka podrške delegata iz Republike Srpske, Dom naroda Parlamentarne skupštine BiH danas nije usvojio nijedan od zakonskih prijedloga, niti druge tačke koje su bile na dnevnom redu, pa su oni upućeni na usaglašavanje Kolegijumu ovog doma.\nNa usaglašavanje je upućen Prijedlog zakona o izmjeni Zakona o platama i naknadama u institucijama BiH koji je u završnoj fazi usvajanja, a kojim se predviđa povećanje plata vojnicima i podoficirima u Oružanim snagama BiH.\nKolegijum treba da se usaglasi i o Prijedlogu zakona o osiguranju depozita u bankama BiH koji je takođe u drugom čitanju, a kojim se uvodi mogućnost restrukturisanja banaka.\nPredloženim zakonom propisano je da banke koje dobiju dozvolu za rad od entitetskih agencija za bankarstvo automatski ulaze u proces osiguranja depozita.\nNa usaglašavanje Kolegijumu upućen je i Prijedlog zakona o izmjenama i dopunama Zakona o upravnim sporovima BiH koji se nalazi u Domu naroda u drugom čitanju, a kojim se preciziraju nejasne norme u postojećem zakonu i obezbjeđuje da stranke u kraćim rokovima ostvare pravo na sudsku zaštitu ukoliko smatraju da je neko njihovo pravo uskraćeno ili nije ostvareno u upravnom postupku pred nadležnim tijelima uprave.\nKolegijum treba da se usaglasi i o Prijedlogu zakona o izmjenama i dopunama Zakona o patentu, te Prijedlogu zakona o izmjenama i dopunama Zakona o Sudskoj policiji BiH koji su u prvoj fazi razmatranja u Domu naroda.\nŠPIRIĆ: IZBJEGAVATI POPULISTIČKE NASTUPE\nZamjenik predsjedavajućeg Doma naroda parlamenta BiH Nikola Špirić rekao je danas u Sarajevu da će svako ko želi dobro ovoj zemlji nastojati da izbjegne populističke nastupe.\nTokom rasprave o dnevnom redu sjednice Doma naroda o zahtjevu bošnjačkog delegata Denisa Bećirovića, da se u dnevni red uvrsti informacija o srpskom članu Predsjedništva BiH Miloradu Dodiku i “antidejtonskim i antiustavnim napadima na Ustavni sud BiH”, Špirić je rekao da dok je “ovog kluba ovdje, Milorad Dodik neće biti tačka dnevnog reda Doma naroda”.\nOn je istakao da se u Domu naroda Srbi pitaju koliko i članovi druga dva kluba – bošnjačkog i hrvatskog.\nPrema Špirićevim riječima, bilo bi racionalno vidjeti šta je problem i razgovarati o rješenju, a ne podvalama stavljati na stub srama jedan narod i entitet.\nDom naroda nije prihvatio Bećirovićev prijedlog za dopunu dnevnog reda.\nBećirović, koji tvrdi da iza predlaganja ove tačke dnevnog reda stoji briga za mir i stabilnost BiH, informisao je delegate da je jutros u parlamentarnu proceduru uputio prijedlog za ustavni amandman, prema kojem bi predsjednik Evropskog suda za ljudska prava predlagao šest članova Ustavnog suda BiH.\nTags: bih, dom naroda, rs, zemlja\nVlada odobrila 895.000 KM za socijalno zbrinjavanje radnika


Na promo akciji za online kupovinu nedeljom povoljne avio karte do Milana, Zagreba i Tel Aviva već od 109 EUR\nDo kraja današnjeg dana, 31. januara, rezervišete povoljne avio karte za letove iz Beograda do Tel Aviva, Milana i Zagreba sa samo par klikova na sajtu Playtravel.rs.\nSamo danas na promotivnoj akciji u ponudi su povoljne avio karte za letove iz Beograda do Zagreba po ceni već od 109 EUR, do Milana po ceni već od 129 EUR, dok su avio karte za Tel Aviv već od 199 EUR.\nNavedene cene se odnose na povratne avio karte sa svim uključenim dodatnim troškovima, kao i standardnom uslugom avio kompanije Air Serbia. Putovanja vikendom podležu doplati od 10 EUR po pravcu.\nAvio karte možete rezervisati za putovanja počev od 1. februara sa povratkom do 15. juna 2016. godine. Promotivna akcija ne odnosi se na putovanja u periodu: za letove iz Beograda od 27. – 30. marta i 29. aprila – 1. maja 2016., a za letove ka Beogradu: 23. – 26. marta i 4. – 8. maja 2016.\nAir Serbia Beograd Milano Beograd Tel Aviv Beograd Zagreb


SP u Japanu: Odlične Srpkinje poklekle od Norvežanki - povezane vesti - Naslovi.net\nRukometašica Srbije Jelena Lavko rekla je da je tužna zbog današnjeg poraza od Norveške na Svetskom prvenstvu u Japanu, kao i da se nada da će njena ekipa popraviti realizaciju u narednim utakmicama. "Čestitke Norvežankama, tužna sam, ali i… »\nSrbija nije uspela da napravi iznenađenje i savlada selekciju Norveške u trećem kolu grupe A Svetskog prvenstva. Na konferenciji za medije selektor Ljubomir Obradović bio je zadovoljan utakmicom, uprkos porazu. – U jednoj dobroj predstavi na ovom… »\nPrvi poraz srpskih rukometašica na Svetskom prvenstvu\nŽenska rukometna reprezentacija Srbije izgubila je danas od Norveške sa 28:25 (13:12), u trećem kolu na Svetskom prvenstvu u Japanu. Srpske rukometašice sada imaju dve pobede i poraz, koliko i Holandija, dok je Norveška prva sa maksimalnim učinkom… »\n"Tužna sam, ali i ponosna"\nRukometašica Srbije Jelena Lavko rekla je da je tužna zbog poraza od Norveške na Svetskom prvenstvu u Japanu. Ona je istakla i da se nada da će ekipa popraviti realizaciju u narednim utakmicama. "Čestitke Norvežankama, tužna sam, ali i ponosna na… »\nVreme je za buđenje šampionki, Crnogorke u naletu\nFrancuskinje imaju samo tri boda posle tri kola Svetskog prvenstva za rukometašice u Japanu, a sledi meč sa odličnim Nemicama. Ko bi rekao da će najbolja selekcija sveta poslednje dve godine tek u trećem kolu da ostvari pobedi i to protiv autsajdera… »\nNajbolje rukometašice Srbije izgubile od Norveške 25:28 (12:13) meč 3. kola Grupe A na Svetskom prvenstvu u Japanu. U četvrtak sa Holandijom. Najbolje rukometašice Srbije izgubile od Norveške 25:28 (12:13) meč 3. kola Grupe A na Svetskom prvenstvu… »\nUprkos odličnoj igriporažene su od selekcije Norveške 25:28 (12:13) u trećem kolu grupe A na Svetskom prvenstvu u Japanu. Najbolje srpske igračice će u duelima sa Holandijom i Slovenijom odlučivati o plasmanu u glavnu fazu takmičenja. Odbrana sa… »\nKUMAMOTO – Ženska rukometna reprezentacija Srbije izgubila je od Norveške 28:25 (13:12) u utakmici 3. kola A grupe Svetskog prvenstva u Japanu. Ekipa Ljubomira Obradovića pružila je jak otpor Norvežankama, čak i imala prednost u većem delu prvog… »\nOd sjaja do poraza: Rukometašice Srbije sve pokvarile protiv Norveške\nUšle su rukometašice Srbije u meč motivisao i raspoloženo, ali su im Norvežanke do kraja preuzele dominaciju. Treće epizoda na Svetskom prvenstvu nije završena kao happy end (srećnim krajem) za rukometašice Srbije. Izabranice Ljubomira… »\nU trećem kolu ‘A’ grupe Svetskog prvenstva Norveška je pobedila Srbiju 28:25 (13:12) i osvojila veoma važna dva boda pred nastavak takmičenja. Dobro su igrale naše devojke, vodile su veći deo prvog poluvremena predovđene u napadu sjajnom Lavko… »\nŽenska rukometna reprezentacija Srbije izgubila je danas od Norveške sa 28:25 (13:12), u trećem kolu na Svetskom prvenstvu u Japanu. Ženska rukometna reprezentacija Srbije izgubila je danas od Norveške sa 28:25 (13:12), u trećem kolu na Svetskom… »\nSenzacija – Angola pobedila Sloveniju!\nŽenska rukometna reprezentacija Angola napravila je veliko iznenanđenje pobedivši Sloveniju 33:24, u trećem kolu Svetskog prvenstva. Slovenija je u prvom kolu savladala kandidata za medalju, reprezentaciju Holandije, međutim kada je trebalo rutinski… »\nSumrak Slovenki, glatko izgubile od Angole\nAfrikanke odigrale fantastičnu utakmicu - 33:24. Kakav nokaut za rukometašice Slovenije. Kakav rolerkoster na Svetskom prvenstvu. U prvom kolu su pobedile favorita za medalju, Holandiju, a danas su izgubile od – Angole! Selekcija koja je u prvom krugu… »\nSP Japan: Angola pobedila Slovenke!\nŽenska rukometna reprezentacija Angole napravila je veliko iznenanađenje pobedivši Sloveniju 33:24, u trećem kolu Svetskog prvenstva, javlja sajt B92. Slovenija posle dve odigrane utakmice ima skor 1/2, baš kao i Angola. Najefikasnije u pobedničkom… »\nNema više laganih protivnika\nSrbija danas protiv Norveške, favorita za zlato na rukometnom SP za dame (12.30). Reprezentacija Srbije odigraće treći meč na Svetskom prvenstvu u Japanu danas u matine terminu. Od 12.30 rival našim rukometašicama biće selekcija Norveške. Srpkinje… »\nCrna Gora preživela Mađarsku, Holandija lako s Kubom\nŽenska rukometna reprezentacija Crne Gore pobedila je Mađarsku 25:24 u trećem kolu Svetskog prvenstva u Japanu. Crnogorke su ostvarile i treći trijumf, dok su Mađarice posle tri odigrana meča na skoru 1/2. Crna Gora je došla do velike pobede pošto… »\nDanas pre 48 minutajoš 4 povezane\nKurir pre 17 minutajoš 2 povezane